Revolucija u bezbednosti interneta - Sombor portal\nПочетна Моб&ИТ Revolucija u bezbednosti interneta\nRevolucija u bezbednosti interneta\nUskoro stiže EON Connect – SBB predstavlja revoluciju u bezbednosti interneta\nPovodom Dana bezbednosti na internetu, koji se ove godine obeležava 9. februara, vodeće svetske kompanije i najuticajnije organizacije podsećaju na potencijalne opasnosti u digitalnom svetu i važnost bezbednosti na internetu, posebno za decu. SBB, kao jedan od vodećih internet provajdera u Srbiji i omiljeni internet provajder među mladima, je do sada prvi uvodio inovacije u internetu, kao i televiziji kod nas, koristeći vrhunske tehnologije u korist ličnog doživljaja korisnika, saopšteno je iz te kompanije.\nSada kompanija SBB najavljuje EON Connect, kako navode, revoluciju u bezbednosti interneta koja uskoro stiže.\n„Prema rezultatima istraživanja u okviru projekta Deca Evrope na internetu, većina dece u Srbiji (86 odsto) koristi internet svakodnevno. Dve trećine, odnosno 65 odsto dece od 9 do 10 godina pristupa internetu svakodnevno preko mobilnih telefona bez adekvatnog nadzora. EON Connect, inovacija SBB kompanije, omogućava kontrolu vašeg interneta koji koristi cela porodica“, navodi se u saopštenju.\nEON Connect, koji će, kako najavljuju, uskoro biti deo SBB ponude, korisnicima omogućava uvid u to koji su uređaji povezani na njihovu WiFi mrežu, uz mogućnost organizacije i personalizacije povezanih uređaja prema profilu, kao i bezbednosnu i roditeljsku kontrolu.\n„Pomoću EON Connect aplikacije, možete da upravljate svojom kućnom mrežom bilo kad i bilo gde, ograničite ili pauzirate internet, blokirate pristup ka određenim kategorijama sadržaja, kreirate lične profile i ‘dodelite’ uređaje na mreži za svakog člana porodice“, pojašnjava se.\nUvođenjem prvih televizijskih korisničkih profila na EON-u u junu 2020. godine, SBB je doneo budućnost personalizovane televizije. EON Kids profil, poseban prostor na EON-u namenjen isključivo deci, omogućava potpuno bezbedno gledanje televizije u sigurnom dečijem okruženju, dodaju.\nEON Connect biće vam saveznik u bezbednom korišćenju interneta, ali i vrhunskom personalizovanom EON iskustvu, poručuju iz SBB-a.\nПретходниXella Srbija preuzela 70 procenata akcija apatinskog Rapida\nСледећиFrilenseri glasali: Apsolutna većina protiv predloga Vlade


Niška televizija » Udruženo protiv organizovanog kriminala (VIDEO)\nUdruženo protiv organizovanog kriminala (VIDEO)\nObjavljeno 16.12.2014. 16:44\nU Nišu je danas predstavljen program prekogranične saradnje Srbije i Bugarske koji se tiče borbe protiv organizovanog kriminala kroz jačanje kapaciteta za forenzičku obradu lica mesta i analizu tragova. Ovo je drugi projekat ove dve države, a prvi je imao za cilj suzbijanje trgovine drogom.\nKroz drugi projekat prekogranične saradnje između Srbije i Bugarske, policijske uprave sa oba pogranična područja dobiće opremu koja bi trebalo da osavremeni i ubrza njihov rad. U Srbiji će je dobiti Policijske uprave u Nišu, Leskovcu, Vranju, Boru, Pirotu i Zaječaru.\nVrednost projekta iznosi oko milion evra, a oprema za policijske uprave u Srbiji je nabavljena za polovinu te sume. Projekat je sufinansirala Evropska unija kroz IPA fondove preogranične saradnje.\nNa Sednici Skupštine o budžetu za 2015. (VIDEO)\nBudžet u skladu sa merama štednje (VIDEO)


Deca nižeg socijalno ekonomskog statusa imaju manje šanse za obrazovanje - Nova ekonomija\nDeca nižeg socijalno ekonomskog statu...\nDeca nižeg socijalno ekonomskog statusa imaju manje šanse za obrazovanje\nPanel organizovan u Privrednoj komori Srbije\nSrbija ima veliki potencijal u obrazovanju i mogla bi da dostigne veoma razvijene zemlje, rekao je dr Vitomir Jovanović, iz Centra za obrazovne politike, na panel diskusiji Kuda vodi obrazovanje u Srbiji održanoj u Privrednoj komori Srbije u organizaciji MONS platforme i Novog Magazina.\nUprkos napretku, ono bi moglo da bude i bolje.\n"Ključna stvar za rast postignuća jeste rast pravednosti obrazovanja, odnosno stvaranje šansi i da učenici malo lošije pozicionirani na društvenoj lestvici dobiju priliku za kvalitetnim obrazovanjem. Naime, i dalje nam srednju školu završava 85% učenika, što znači da jedan deo siromašnijih učenika i dalje ostaje u začaranom krugu siromaštva", rekao je.\nPostoji niz mera za podršku najsiromašnijim učenicima, i te mere daju jako dobre rezultate, naveo je.\n"Na primer, u sistemu su već dugo pedagoški asistenti koji rade sa porodicama iz osetljivih grupa, pomažući im da upišu osnovnu školu, uspešno je završe bez napuštanja i uspešno upišu srednju školu. Tu su i individualni planovi koji usmeravaju nastavnike da prilagođavaju nastavu potrebama i kapacitetima učenika, kao i da sprovode različite mere podrške da bi se učenici osećali bolje u školi, kao i mere afirmativne akcije, koje učenicima, korisnicima socijalne pomoći ili onima koji dolaze iz romskih porodica, daju jedan mali broj dodatnih poena na završnom ispitu kao podršku", kazao je Jovanović.\nDr Lara Lebedinski, urednik MONS-a, naučni saradnik Instituta ekonomskih nauka i saradnik FREN-a, istakla je da je stopa nezaposlenosti mladih veća od ukupne stope nezaposlenosti u Srbiji jer oni teže dobijaju posao. Problem je i u obrazovnom sistemu.\n"Sistem je pasivan. Oni se uče da ponavljaju znanje, a ne da razvijaju kritičko mišljenje, razmišljaju, rešavaju probleme, da budu kreativni...Timski rad se ne podstiče u našem obrazovnom sistemu, niti prezentacione veštine. To su meke veštine, koje su potrebne na tržištu rada", rekla je ona.\nPo njoj je opasno školovati decu za jedan određeni posao i za tržište rada, kao što je slučaj sa srednjoškolskim obrazovanjem, jer se svet brzo menja.\n"Znamo da neki poslovi neće postojati na tržištu rada za deset i više godina. Reforma obrazovnog sistema treba da ide u pravcu uporednog učenja opšteg znanja i razvijanja mekih veština. Enciklopedijsko znanje postaje manje bitno jer mladi ljudi danas mogu svuda da nađu informacije", dodala je.\nDr Danilo Vuković, urednik MONS-a, vanredni profesor na Pravnom fakultetu u Beogradu i stručni konsultant SeConS grupe za razvojnu inicijativu, rekao je da je radeći sa studentima primetio da manji broj njih želi da radi istraživanja i da se usavršava, a da većina samo želi da ih profesor "ne cima" da rade više od onoga što je dovoljno da bi prošli ispit, što je najbesmisleniji način učenja.\nObrazovanje danas nije dostupno svima u jednakoj meri.\n"Deca niže socijalno ekonomskog statusa manje šanse u obrazovnom sistemu", naveo je.\nZa razliku od njih, deca rođena u porodicama boljeg ekonomskog statusa i višeg nivoa obrazovanja, uglavnom imaju visoko obrazovanje. Razlog za to je što deca koja potiču iz siromašnijih porodica žure da što pre završe školu koja će im omogućiti brzo nalaženje posla i izlazak iz loše materijalne situacije.\n"Deca sa nižim socijalno ekonomskim statusom završavaju uglavnom srednje škole da bi što pre izašli na tržište rada. Za razliku od dece ovih drugih, koji završavaju fakultete, što ih vodi do bolje plaćenih poslova, uz koje se dobija i ugled u društvu...", objasnio je.


Vesti online / Vesti / Svet / Putin se ne šali: Jača zapadnu granicu sa 70 vojnih jedinica\nPutin se ne šali: Jača zapadnu granicu sa 70 vojnih jedinica\n"Više od 70 jedinica formirano je od 2016. godine u Zapadnom vojnom okrugu", saopštio je ministar odbrane Rusije Sergej Šojgu na sednici kolegijuma Ministarstva odbrane.\nRuska vojska (Foto: Ilustracija)\n- Situacija na zapadnom strateškom pravcu zahteva od nas stalno usavršavanje borbenog sastava snaga i njihovih kasarni. U tu svrhu, više od 70 vojnih jedinica je formirano od 2016. godine, uključujući dve divizije i tri brigade - rekao je Šojgu.\n- U vojnom okrugu je isporučeno oko 5000 novog i modernizovanog naoružanja i vojne tehnike, što je omogućilo da se poveća modernizacija savremenim naoružanjem sa 39 na 54 odsto - rekao je on.\nMinistar je izrazio nadu da će održani samit Rusija-SAD dati impuls jačoj vojnoj saradnji sa Vašingtonom i zemljama NATO-a.\n- Nastavlja se jačanje NATO kontingenta van regionalnih država u Istočnoj Evropi. Od 2014. godine njihov broj se povećao sa 2 na 15 hiljada vojnika - saopštio je Šojgu i dodao da se povećava broj vojnih vežbi. Od početka godine bilo je izvedeno više od 100 vojnih vežbi u kojima je učestvovalo do 80 hiljada ljudi.\nOn je naveo da je uz pomoć SAD u Evropi otvoreno 5 centara za sajber-operacije - u Finskoj, Estoniji, Poljskoj, Nemačkoj i Francuskoj.\n- Uvlačenje u strukturu NATO-a Finske i Švedske izaziva zabrinutost - rekao je on.\n- Takvi koraci zapadnih kolega vode ka uništenju postojećeg sistema bezbednosti u svetu, stvaraju još više nepoverenja, terajući nas da preduzmemo recipročne mere - zaključio je Šojgu.\nMinistar odbrane Rusije\nSVET Šojgu: Amerikanci vode hibridne ratove oprobane na Iraku i Jugoslaviji\nSVET Šojgu upozorava: Postoji opasnost od sukoba na Arktiku\nSVET Šojgu u Siriji: Upozorenje zapadnim zemljama\nSVET Rusija jača granicu: Ni muva neće moći da proleti!


Ministarstvo za zajednice i povratak - Jevtić sa međunarodnim predstavnicima o povratku, prioritetima rada i trenutnoj političkoj situaciji\nsreda, 27 septembar 2017 11:32\nJevtić sa međunarodnim predstavnicima o povratku, prioritetima rada i trenutnoj političkoj situaciji\nPotpredsednik Vlade i ministar za zajednice i povratak Dalibor Jevtić održao je danas sastanke sa predstavnicima međunarodnih misija i organizacija na Kosovu.\nTokom dana Jevtić se prvo sastao sa ambasadorom Italije na Kosovu Pjerom Kristoforo Sardijem i s njim razgovarao o podršci italijanske Ambasade u procesima važnim za opstanak i povratak Srba na Kosovu.\nJevtić je ambasadoru Italije preneo da je jedan od najvažnijih procesa za Srbe na Kosovu proces povratka i da on ne ide planiranim tempom već mnogo sporije. Veće zapošljavanje pripadnika nevećinskih naroda je nešto što odmah treba rešiti, naveo je Jevtić tokom ovog sastanka. Tokom susreta je govoreno i o bezbednosti i ličnim dokumentima.\nNakon sastanka sa ambasadorom Italije Jevtić se sastao i sa šefom UNHCR-a na Kosovu Narasima Raom.\n„ UNHCR nam je važan partner kada se radi o povratku. Nastavak saradnje je još jedan pokazatelj da zajedno ulažemo velike napore da proces povratka učinimo boljim i uspešnijim“, rekao je Dalibor Jevtić, potpredsednik i ministar za zajednice i povratak u Vladi Kosova.\nTokom ovog susreta je zaključeno da i dalje treba nastaviti sa svim onim projektima koje Ministarstvo za zajedncie i povratak vodi zajedno sa UNHCR-om. Istaknuto je da ih u narednom periodu treba intenzivirati kako bi se u što skorije vreme došlo do boljih rezultata.\nJedni od najvažnijih projekata koje Ministarstvo vodi sa UNHCR-om je projekat povratka raseljenih iz Crne Gore i Makedonije kao i Skopski proces.\nSastanak sa šeficom Međunarode organizacije za migracije MOM/IOM Tajmom Kurt, potpredsednik Vlade i ministar Jevtić je iskoristio da na posredan način razgovara sa gđom Tajmom o projektu RRK4/PRK4 koji je uspešno završen kao i o nastavku ovog projekta RRK5/PRK5 za koji bi Evropska unija, kroz IPA fondove trebalo da izdvoji značajna sredstva.\n„ Projekat PRK je projekat koji se pokazao vrlo delotvornim na terenu. Uspešno smo završili poslednnju fazu ovog projekta i iskreno se radujem njegovom nastavku jer nam u mnogome pomaže da povratnicima odgovorimo na zahteve kada je u pitanju izgradnja stambenih objekata “, istakao je Jevtić.\nPredstavnica DRC-a Kristen Stec je ministru Jevtiću čestitala na ponovnom imenovanju i unapređenju i istakla da se raduje nastavku saradnje. Jevtić i Stec su tokom sastanka istakli da projekt zatvaranja kolektivnih centara, koji je zvanično započeo početkom izgradnje stambenih objekata za raseljene u opštini Štrpce teče veoma dobro i da sa ovim tempom treba i nastaviti.\n„Profilizacija raseljenih lica je od izuzetne važnosti i mora se sprovesti na jedan kvalitetan način“, zaključeno je tokom poslednjeg u nizu sastanaka koje je danas potresednik Vlade i ministasr za zajednice i povratak Dalibor Jevtić imao sa međunarodnim zvaničnicima.


Podsticajna sredstva u okviru "Programa promocije preduzetništva i samozapošljavanja" - Bolja Zemlja\nNovoosnovanim preduzetnicima, poljoprivrednim gazdinstvima, mikro i malim privrednim društvima starosti do dve godine, kao i svima koji imaju ideju za sopstveni biznis ili unapređenje dosadašnjeg poslovanja, od 24. oktobra, na raspolaganju su podsticajna sredstva u okviru “Programa promocije preduzetništva i samozapošljavanja”\nNovac će i u drugoj fazi sprovođenja Programa biti dostupan kroz kredite sa povoljnim kamatama kod partnerskih banaka, a predviđena su i bespovratna sredstva.\nProgram promocije preduzetništva i samozapošljavanja, koji je usvojila Vlada Republike Srbije, predstavlja sveobuhvatnu podršku i snažan razvojni podsticaj privredi Srbije.\nProgram sprovodi Kancelarija za upravljanje javnim ulaganjima u saradnji sa Fondom za razvoj Republike Srbije i uz stručnu podršku Nemačke razvojne banke (KFW).\nPrivrednoj komori Srbije, partneru u implementaciji Programa, poverena je realizacija stručno-edukativnih obuka i mentorsko vođenje i savetovanje aplikanata.\npetodnevnu obuku za izradu poslovno-investicionog plana,\nbespovratna sredstva (grant) korisnicima koji uspešno otplate kredit u iznosu do 20 odsto ukupnog investicionog ulaganja koje se finansira u okviru Programa (maksimalan iznos bespovratnih sredstava 360.000,00 dinara) i\nmentorsko vođenje i savetovanje.\nPovoljni bankarski krediti u maksimalnom iznosu do 3.600.000,00 dinara dodeljivaće se za finansiranje investicija (nabavku proizvodne opreme, mašina, postrojenja, sadnica, kupovinu ili adaptaciju poslovnog ili proizvodnog prostora) kao i za operativne troškove, uz povoljne uslove otplate i pogodnosti u vidu niže kamatne stope koja je fiksna u maksimalnom iznosu od 5,99 odsto na godišnjem nivou.\nDodatna pogodnost za korisnike kredita je ta da kolateral može biti samo predmet finansiranja kao i da su maksimalni troškovi i naknade koje banka naplaćuje korisniku kredita do 1 odsto od iznosa kredita, piše na sajtu PKS.\nDetaljne informacije o Programu dostupne su na sajtu Ministarstva privrede, i Koordinacionog tela Vlade Republike Srbije za opštine Preševo, Bujanovac i Medveđa.\nIZVORMinistarstva privrede, Koordinaciono telo Vlade Republike Srbije za opštine Preševo, Bujanovac i Medveđa\nPrethodni tekstSADITE ORAHE? Pre nego što krenete nemojte da napravite ovu grešku!\nSledeći tekstAFRIČKA KUGA SVINJA HARA SRBIJOM: Ovo su ugroženi krajevi


Bosch SMS24AW01E mašina za pranje sudova cena, cene Srbija, prodaja Beograd Novi Sad Niš\nBosch SMS24AW01E mašina za pranje sudova cene\nBosch SMS 24AW01E Energetski razred A+... specifikacija\ncena od 38.990,00 do 45.590,00 din | prodavnica (6)\nEPonuda nije internet prodavnica već Vam omogućava da brzo i lako nađete Bosch SMS24AW01E mašina za pranje sudova po najjeftinijoj ceni. Naš cilj je da kupci budu što bolje informisani o ponudi Bosch mašina za pranje sudova SMS24AW01E na tržištu Srbije. Vrlo lako nalazite željeni proizvod za kategoriju Mašine za pranje sudova cene, ne morate da lutate od sajta do sajta za Bosch Mašine za pranje sudova, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bosch SMS24AW01E mašina za pranje sudova sa PRODAVCEM. EPonuda ne može da garantuje potpunu tačnost specifikacije i slika za Bosch SMS24AW01E mašina za pranje sudova. Pre kupovine, podatke za Bosch mašina za pranje sudova SMS24AW01E proverite na sajtu PROIZVOĐAČA.


Ova pesma Kilersa već 14 godina ne silazi sa britanske top liste! Ova pesma Kilersa već 14 godina ne silazi sa britanske top liste!\n24. maja 2017. — Autor: EXIT\nAmerička grupa Kilersi, zvezde spektakla godine koji će se održati u sredu, 5. jula na Petrovaradinskoj tvrđavi, drže jedan neobičan rekord koji je prva ustanovila ekipa čuvenog svetskog medija Vice. Uoči njihovog rekordno brzo rasprodatog koncerta u nepreglednom londonskom Hajd parku, Kilersi su ponovo ušli na britansku listu 100 najtraženijih pesama sa svojim prvim hit singlom „Mr. Brightside“. Iako je pesma objavljena još 2003. godine, ovaj planetarni hit još uvek se nalazi na britanskoj top listi i trenutno je na 93. mestu. Ovo je podstaklo ekipu da istraži ovaj fenomen i ono što što su otkrili je još fascinantnije! Ova rok himna je svake godine ulazila u 100 najslušanijih pesama zajedno sa svim najsvežijim hitovima koji se pojavljuju na svakih sedam dana, u tih istih 14 godina! Da situacija bude još neverovatnija, predviđanja su da će pesma ove godine ući i u prvih 50 singlova!\nAutori ovog mini-istraživanja navode da postoji nekoliko teorija zašto je baš ova pesma jedna od najpopularnijih pesama svih vremena. Jedna od njih je da je ovo omiljena numera studentskih žurki – ovo je jedna od onih pesama na čije prve taktove već krećete da plešete i zaboravite na stvarnost oko sebe, zbog čega je neizostavna na programu svih žurki. Takođe, ističe se da je „Mr.Brightside“ pesma koja izaziva u ljudima dijapazon različitih osećanja: ushićenje, sreću, ljubav, tugu – ovo su emocije koje čine ovu pesmu tako posebnom, a takve stvari su večne. Postoji i pretpostavka da su se današnji tinejdžeri verovatno danas prvi put susreli sa serijom Orange County gde u jednoj epizodi upravo možemo videti nastup popularnih Kilersa. Na kraju autori iz Vajsove redakcije zaključuju i da pored još mnogo teorija, najjači razlog za ovo jeste to što se radi o pre svega jednoj odličnoj pesmi.\nJoš jedan njihov megahit ovih dana talasa nove generacije, pa je čuvena pesma „All the Things That I’ve Done“ inspirisala grupu srednjoškolaca iz Ostina da snime takozvani „lip dub“ video upravo za ovu pesmu. Trud im se isplatio jer su momci iz benda videli snimak i oduševljeno ga podelili na svojim društvenim mrežama gde ih prate milioni širom sveta. Za učenike iz Lindon B. Džonson srednje škole pravljenje ovakvih zabavnih spotova gotovo da je tradicija. Do sada su snimili tri videa u kojima učestvuje cela škola, a kažu da su gotovo dve poslednje godine tragali za pesmom koju će sada obraditi. Čim se neko dosetio benda The Killers, znali su da su napravil pravi izbor, ispričala je profesorka koja je bila kordinator celog projekta. Samo snimanje trajalo je tri dana, a rezultat je, priznaćete, odličan:\nČuveni američki bend nastupiće nultog dana Exita, u sredu, 5. jula na Petrovaradinskoj tvrđavi, dok će im se na glavnoj bini pridružiti i njujorški Teachers, beogradski Van Gogh i riječki bend Jonathan. Petodnevne ulaznice za EXIT festival, koje obuhvataju i Day 0 sa nastupom Kilera (5-9. jul) već su u prodaji, a svi koji već imaju četvorodnevnu ulaznicu, mogu da kupe Day 0 dodatak po ceni od samo 1.490 dinara (parter). Oni koje zanima samo koncert Kilersa i Day 0, mogu da kupe i pojedinačne ulaznice za taj dan po ceni od 2.990 za parter, 4.990 za Fan Pit i 12.000 dinara za Gold VIP.\nOvo je novi hit Dejvid Gete koji ćete slušati tokom evropskog prvenstva


“Erozija” traži brisanje sa spiska - TV ZONA PLUS - HD\n“Erozija” traži brisanje sa spiska\nсеп 6, 2014 502, erozija, Niš, privatizacija, vodoprivredno preduzeće\nZa razliku od propalih firmi, koje u javnom pozivu investitorima za kupovinu 502 društvena preduzeća u Srbiji vide neku šansu, u vodoprivrednom preduzeću „Erozija“ su nezadovoljni. Direktor „Erozije“ Slobodan Marković izjavio je za Zonu plus da veruje da se njegova firma greškom našla na tom spisku, jer je u aprilu ove godine Vlada Srbije usvojila zaključke kojima se vodoprivredna preduzeća izuzimaju iz procesa klasične privatizacije.\nJa mislim da su nas greškom ubacili na taj spisak, da nećemo ići u takvu privatizaciju. Svesni smo mi da društveno zakon više ne prepoznaje i ne treba da ostane društveno da se ne zna čije je, ali postoje modeli i da država bude sigurna i da radnici budu osigurani, kaže Marković.\nZaključci koje je Vlada Srbije ranije usvojila podrazumevali su transformaciju društvenog kapitala, ali tako da država postane većinski vlasnik vodoprivrednih preduzeća i zadrži nadležnost nad njihovim radom. Marković smatra da bi drugi model bio greška u svakom pogledu – on kaže da su propale sve privatizovane vodoprivredne firme, da u njima radnici nisu primili 10-20 plata I da je mehanizacija potpuno uništena. Marković naglašava da je „Erozija“ odigrala značajnu ulogu u prevenciji i saniranju štete tokom majskih poplava. To je, kako smatra, dokaz da je potrebno da ovo preduzeće i dalje postoji.\nLako je Nišu, da može uvek da pozove „Eroziju“. Mi smo uvek spremni, imamo po 50.000 džakova, mašina za punjenje peska, pesak na našem placu, pesak po šljunkarama i možemo brzo da reagujemo, kaže Marković.\nOn navodi da je “Erozija” među retkim firmama koje posluju pozitivno i račune plaća na vreme. Na kraju godine uvek im pretekne za nešto što danas zvuči kao davni san – trinaestu platu.\nPoboljšati položaj romskih učenika i studenata\nSajam numizmatike i kolekcionarstva\nNOVA 1.244 SLUČAJA ZARAZE KORONAVIRUSOM\n„ANA KARENJINA“ GOSTUJE U JDP


24sata.info - Dačić: Odlazak Haradinaja u Hag pretvoren u političku farsu\nAutor T. C. 25. 07. 2019. • 11:51\nOn je za TV Pink rekao da Haradinaj nije morao da podnese ostavku na mjesto premijera, jer on nema namjeru da se povlači iz politike, što potvrđuje, kako navodi, već zakazana sjednica vlade u tehničkom mandatu.\nNavodi da će Beograd sarađivati sa sudom i da će proslijediti sve dokazne materijale koje posjeduje.\nPodsjeća da je prištinsko rukovodstvo proizašlo iz OVK, da od dokaza zavisi da li će i protiv koga biti podignuta optužnica.\n"Koliko je sačuvano svjedoka, koliko ima dokaznog materijala i da li je to dovoljno za tužioca i sud, to ćemo vidjeti u narednom periodu", rekao je on.\nNavodi da je pitanje i za međunarodnu zajednicu kako su zaštićeni svjedoci u postupcima koji su ranije vođeni protiv Haradinaja ubijani i na prostoru EU.\n"Haradinaj je ovo iskoristio da upiše sebi još jedan plus, kako je on patriota koji se bori za interese Kosova", zaključio je srpski ministar.


Okružni sud u Beogradu potvrdio je da je povučena poternica za Mirjanom Marković, suprugom nekadašnjeg predsednika Srbije i SR Jugoslavije, Slobodana Milosevića.\nO toj odluci je obavešten i Interpol. Poternica je ukinuta po odobrenju tužilastva, nakon obećanja advokata Mirjane Marković da će se u septembru pojaviti na sudjenju za posredovanje u nezakonitom dodeljivanju stanova iz fonda Vlade Srbije.\nTa optužnica Mirjanu Marković tereti da je zajedno sa Živkovim Cicom Knežević, tadašnjim generalnim sekretarom Vlade Srbije, učestvovala u nezakonitom dodeljivanju stanova. Jedan od njih dodeljen je Iloni Pešić, koja je bila dadilja unuka bračnog para Milošević – Marković. Osim toga, MUP Srbije je sumnjičio Mirjanu Marković za umešanost u ubistvo bivšeg predsednika Predsedništva Srbije Ivana Stambolića, zbog čega joj je MUP uputio poziv da se vrati u zemlju radi informativnog razgovora. Nakon toga za njom je raspisana poternica.\nMirjana Marković je napustila Srbiju u pocetkom 2003. godine, jer se nije odazvala pozivu na sudjenje. Za njom raspisana međunarodna poternica je povučena.\nPotpredsednik Srpskog pokreta obnove Vlajko Senić izjavio je agenciji FoNet da bi ukidanje poternice za Mirjanom Marković "ukoliko postoje i najmanje indicije da se radi o nekakvoj vrsti političke trgovine ili nagodbe, predstavljalo prvorazredni skandal".\nSocijaldemokratska unija ocenila je da odluka da se povuče poternica za Mirjanom Marković, predstavlja novi šamar demokratskoj javnosti Srbije.\nPredstavnici vladajuće koalicije se nisu izjasnili o povlačenju poternice za suprugom Slobodana Miloševića.


SREBRENICA / BANJA LUKA\nVisoki zvaničnici Bosne i Hercegovine, politički predstavnici bošnjačkog naroda, i članovi državnog Predsedništva iz bošnjačkog i hrvatskog naroda Haris Silajddžić i Željko Komšić podržali su u ponedeljak u Srebrenici zahtev Bošnjaka iz tog grada da toj opštini bude izmenjen status tako što bi bila izdvojena iz Republike Srpske.\nBošnjaci su zapretili prethodno kolektivnim iseljavanjem ako do 14. marta ne bude udovoljeno njihovom zahtevu.\nSkupu nije prisustvovao niko od političkih predstavnika srpskog naroda. Nije bilo ni predstavnika stranih država osim ambasadora pet islamskih zemalja zbog čega je član Predsedništva Haris Silajdžić izrazio žaljenje. Premijer Republike Srpske Milorad Dodik izjavio je u nedelju da bi prisustvo stranih predstavnika na skupu tumačio kao njihovu podršku razaranju dejtonske Bosne.\nPredsednik i premijer Republike Srpske Milan Jelić i Milorad su zahtev za posebnim statusom Srebrenice ocenili narušavanjem Ustava Bosne i Hercegovine.\n"Ako u Srebrenici misle da trebaju imati poseban status - moraju postupati u skladu sa Ustavom i zakonima RS" , izjavio je Dodik danas u Modriči reagirajući na zahtjeve o statusu Srebrenice kao distrikta\nOdbornici iz reda srpskog naroda u Skupštini opštine Srebrenica pozvali su pismom Vladu Republike Srpske da reši "diskriminatorski odnos nekih donatora" međunarodne pomoći Srebrenici.


InfoBrcko.com - Osniva se Pokret za odlazak: Pomoć građanima koji žele da napuste BiH\nPod sloganom Živjeti, ne preživljavati na Facebooku je osnovana grupa Pokret za odlazak, čiji je primarni zadatak da dijeli oglase za posao u inostranstvu. Osim oglasa, osnivač grupe želi da pomogne ljudima koji ne žele da čekaju bolje sutra u BiH.\n"Pokret za odlazak je prije svega humanitarna organizacija koja želi da spasi što veći broj poluživih bića koja se trenutno nalaze u BiH", navodi se u opisu ove FB grupe.\nGrupu je već lajkalo više od četiri hiljade ljudi, a uskoro će se osnovati i zvanično Udruženje koje će pomagati građanima koji žele da napuste BiH. Osnivači stranice kažu da je cilj njihovog pokreta da što više ljudi izađe iz ove zemlje i da prestane preživljavati, a počne živjeti.\nSudeći prema podacima pojedinih udruženja, BiH je u posljednjih pet godina ostala bez ljudi koliko ih trenutno živi u Banjaluci. Treba imati na umu i činjenicu da je među onima koji napuštaju BiH ima i talentovanih studenata i mladih ljudi od kojih bi BiH itekako mogla imati koristi.\nPrema izvještaju Evropske komisije, u drugom kvartalu BiH je izgubila dodatnih 1, 5 odsto radne snage u odnosu na isti period lani. Osim u realnom sektoru, BIH napuštaju čak i administrativni radnici...\nJučer su s portala Posao.ba objavili kako je samo u prošloj godini 70 hiljada ljudi pronašlo posao van BiH i napustilo zemlju.\nTreba podsjetiti i kako su njemački koalicioni partneri postigli su dogovor o novom imigracijskom zakonu kojemu je cilj privući još školovanih radnika iz država van Europske unije, objavili su mediji. Upravo informacija da će Njemačka ukloniti prepreke za dobijanje posla u toj zemlji samo će zadati snažan udarac tržištu rada u Bosni i Hercegovini.\nObrazovani mladi ljudi već odlaze iz BiH i sa najavljenim olakšanjem dobijanja radne vize samo će još više povećati odseljavanja. Mnoge firme u BiH ali i institucije naći će se pod pritiskom kako zadržati dobre i poštene radnike.\n"Znamo da je Njemačka ovo planirala. Čim nađe poslodavca u Njemačkoj, radnik iz BiH će moći otići sa našim pasošem i tamo se prijaviti i raditi. To je mjera koja će definitivno sve što je radno sposobno u BiH povući u Njemačku. Njima treba veoma mnogo radnika raznih profila. Naše političke strukture, koje se hvale nekim velikim rezultatima u poboljšanju ekonomskog stanja, zapravo pokazuju da nisu ništa uradili na reformama", rekao je Majić.\nUpozorio je da ćemo doći u tešku situaciju da ćemo morati uvoziti jeftinu radnu snagu poput izbjeglica iz Pakistana, Iraka, Sirije, koji ne mogu u zapadnoj Europi dobiti posao. "Bit će veliki pritisak na zdravstvo, penzione fondove, budžet itd", objašnjava Majić.


DA LI JE OVO NAJVEĆA VUČIĆEVA POBEDA? Srpske svetinje nisu pale u ruke Albanaca - Kosovo NIJE primljeno u UNESKO! | DNEVNE\nDA LI JE OVO NAJVEĆA VUČIĆEVA POBEDA? Srpske svetinje nisu pale u ruke Albanaca – Kosovo NIJE primljeno u UNESKO!\nGeneralna konferencija Uneska u Parizu odlučila je da Kosovo NE primi u tu organizaciju. ZA su glasale 92 države, 50 je bilo PROTIV, a uzdržane 22 zemlje, što je još jedna diplomatska pobeda Vlade Srbije na čelu sa Aleksandrom Vučićem\nGeneralna konferencija Uneska u Parizu odlučila je da Kosova NE primi u tu organizaciju, a prethodno je odbijen zahtev Srbije da se odluka odloži do sledeće Konferencije 2017. godine.Glasanjem u Parizu Vlada Srbije na čelu sa premijerom Aleksandrom Vučićem odnela je još jednu veliku diplomatsku pobedu, a Kosovo nije primljen u UNESKO!\nPredlog da Kosovo bude primljen u Unesko nije prošao na Generalnoj konferenciji u Parizu, a ZA su glasale 92 države, 50 je bilo PROTIV, a uzdržane 22 zemlje. Za usvajanje predloga bila je potrebna dvotrećinska većina.\nAmbasador Srbije pri Unesku Darko Tanasković rekao je pre glasanja da je neizvesno da li će se Generalna konferencija pozitivno izjasniti o zahtevu Srbije, dok je šef srpske diplomatije Ivica Dačić u sredu u Parizu apelovao na odlaganje rasprave i upozorio da se ne sme dozvoliti da Unesko bude politizovan ili zloupotrebljen.\nOna se na listi nalaze pod objedinjenim nazivom “Srednjovekovni spomenici na Kosovu i Metohiji” i predstavljaju vrhunac vizantijsko-romaničke kulture, sa jedinstvenim stilom fresko-slikarstva, koji se razvio na prostoru Balkana između 13. i 17. veka.\nManastir Visoki Dečani je prvi upisan na listu 2004. godine, a dve godine kasnije upisana su i preostala tri zdanja, kada su i registrovana pod zajedničkim, neutralnim imenom “Srednjovekovni spomenici na Kosovu i Metohiji”. Iste 2006. godine su zbog nestabilne bezbednosne situacije na KiM upisani na Listu svetske baštine u opasnosti.\nPriština je potom pokušala da ih preimenuje u “kosovske kulturne spomenike” što je izazvalo burnu i oštru reakciju Beograda i nije prošlo u Unesku.


Pet stvari koje štete jednako kao i pušenje – Plus Radio\nHome / Lifestyle / Pet stvari koje štete jednako kao i pušenje\nBy Plus Radio on 09/11/2017 Vrijeme: 10:25\nUsamljenost – Novija istraživanja pokazuju da je socijalna izolacija jednako štetna po vaše zdravlje kao i ostale stvari na vrhu te liste, prenosi Independent.\nDruštvene mreže i sve ređe druženje „uživo“ sa prijateljima i kolegama doveli su do toga da usamljenost poprima razmere epidemije.\nProfesorka psihologije na Univerzitetu Brigam Jang, Džulijana Holt-Lunstad, kaže da je učinak usamljenosti na smanjenje životnog veka – kao da pojedinac dnevno popuši petnaest cigareta.\nSedenje – Sedenje kao način života tokom celog dana povećava rizik od obolevanja od više vrsta raka, pokazalo je istraživanje iz 2014. godine.\nManjak sna – Američki naučnici ustanovili su da 50 do 70 miliona stanovnika SAD pati od poremećaja spavanja. Nedovoljna količina sna, upozorio je 2015. godine profesor Valerij Gafarov, povećava rizik od moždanog i srčanog udara u jednakoj meri kao i svakodnevno pušenje.\nSolarijum – Iako se korišćenje solarijuma čini kao varijanta sunčanja koju imamo pod kontrolom, može biti jednako opasno za organizam kao pušenje. Dermatolozi su još 2014. godine dokazali da preterano korišćenje solarijuma izaziva više slučajeva raka kože nego što pušenje izazove slučajeva raka pluća.\nNezdrava ishrana – Slatka i prerađena hrana bogata zasićenim masnim kiselinama utiče na razvoj potencijalno smrtonosnih bolesti, poput pušenja. Godine 2016. naučnici koji se bave istraživanjem smrtnih slučajeva kao posledice loše ishrane zaključili su da je stopa smrtnosti premašila one od alkohola, droge i duvana.\n← Previous Story Ovaj napitak napravite ujutru i tako obezbedite energiju za čitav dan\nNext Story → Nauka potvrdila: Čokoladu je najbolje jesti za doručak


Mitrović: Da napravimo dobar rezultat, svaki meč kao finale - CG Sport\nMitrović: Da napravimo dobar rezultat, svaki meč kao finale\n21/08/2019 - by Mario Andrijašević\n“Probaćemo da napravimo dobar rezultat. Momci su pokazali zaista izuzetan pristup, dali su sve što su imali i daće sve od sebe na takmičenju. Za nas je svaki meč na Mundobasketu finale. Naš najjači adut će biti pozitivna energija, timski duh i ogroman motiv. Nastojaćemo da dobijemo što više utakmica i da pokušamo da prođemo u drugi krug, što bi bila senzacija ravna samom plasmanu na prvenstvo”, poručio je selektor novinarima pred put.\n“Nijesmo tim za tranzicionu ”trči i šutiraj” košarku, ali kad se postavi 5na5 imali smo dobre rezultate. Moramo da budemo agresivni i čvrsti, da kontrolišemo skok, da uđemo u pravi rat, pet na pet. U takvoj igri imamo šansu i možemo da se nadamo plasmanu u drugu fazu”, zaključio je Mitrović.\nShare the post "Mitrović: Da napravimo dobar rezultat, svaki meč kao finale"\nTaggedkošarkaška reprezentacija crne gorezvezdan mitrovic\nPrevious Article Adžić analizirao pripremne mečeve: Odlična energija, ali ima prostora za napredak\nNext Article U četvrtak žrijeb za 1/16 finala Kupa Crne Gore


Etno Mreža | Tri ćilima iz Srbije kandidati za listu UNESCO\nTokom promocije nove postavke u Srpskom salonu u zgradi Vlade u Nemanjinoj, predstavljena je inicijativa da se do marta 2020. zvanično predloži UNESCO-u da tri ćilima iz Srbije - pirotski, staparski i sjeničko-pešterski - uvrsti na listu svetske kulturne baštine.\nInicijativu su pokrenuli potpredsednica vlade i predsednica Koordinacionog tela za rodnu ravnopravnost prof. dr Zorana Mihajlović, Etno mreža i NALED, a podržao je i ministar kulture i informisanja Vladan Vukosavljević, kao i gradonačelnici Sombora, Dušanka Golubović i Pirota, Vladan Vasić.\nĆilimi su upisani u nacionalni registar, a potrudićemo se da već od marta predamo inicijativu za upis na listu UNESCO, rekla je Mihajlovićeva u Vladi Srbije, gde je danas predstavljena nova postavka rukotvorina u "Srpskom salonu", koji je opremljen u saradnji Korodinacionog tela za rodnu ravnopravnost, Etno mreže i NALED-a.\nPotpredsednica Mihajlović i pokrajinski premijer Mirović u susretima sa stranim zvaničnicima poklanjaju tradicionalne rukotvorine i tako stvaraju izvor prihoda za brojne žene iz unutrašnjosti. Na ovaj način je do stranih zvaničnika stiglo više od 100 naših azbuka u zlatovezu, tkanica, tradicionalnih peškira. To želimo da omasovimo u 2020, pre svega u saradnji sa Ministarstvom spoljnih poslova”, rekla je Jovanović.\nRukotvorine su napravile žene iz svih krajeva Srbije koje su deo inicijative "1.000 žena". Do sada je zaposleno njih 698, a izradile su, između ostalog, "kraljevski pojas" za kineskog predsednika Si Ðinpinga i pirotske ćilime koji su poklonjeni predsednicima Rusije i Francuske Vladimiru Putinu i Emenuelu Makronu. Ministar kulture Vladan Vukosavljević rekao je da je Srbija u poslednjih 10 godina napravila velike korake po pitanju očuvanja materijalnog i nematerijalnog kulturnog nasleđa.


Ostavka ministra odbrane SAD\nAmerički sekretar za odbranu Džim Matis, penzionisani marinski general, podneo je ostavku predsedniku Trampu. General Matis važio je za osobu koja je unosila stabilnost u kabinet Donalda Trampa.Pre nego što je objavljeno pismo Matisove ostavke, Tramp je tvitovao da će se Matis penzonisati krajem februara. Agencija Rojters objavila je da se odlazak popularnog generala očekivao se od kako je Tramp saopštio da povlači američke vojnike iz Sirije, uprkos protivljenju svojih i saveznika SAD i vojnih zvaničnika, a FBD ovu ostavku prenosi ovde u celini:\nPoštovani g Predsedniče:\nImao sam tu privilegiju da obavljam dužnost 26. ministra odbrane što mi je omogućilo da uz naše muškarce i žene služim u Departmanu odbrane i branim naše građane i naše ideale.\nPonosan sam na napredak koji smo ostvarili u protekle dve godine u ostvarivanju nekih od ključnih ciljeva koji su utvrđeni u Nacionalnoj odbrambenoj strategiji: Stavljanju ministarstva na zdravije finansijske osnove, poboljšavanju borbene gotovosti i efikasnosti naših oružanih snaga i reformi poslovnih praksi ministarstva u cilju boljih performansi. Naše trupe nastavljaju da pružaju kapacitete neophodne za prevagu u sukobima i za održavanje jakog globalnog uticaja SAD.\nČvrsto uverenje koje sam uvek imao je da je snaga naše zemlje nerazdvojno povezana sa snagom našeg jedinstvenog i sveobuhvatnog sistema saveza i partnerstava. Iako SAD ostaju nezamenjiva nacija u slobodnom svetu, ne možemo da štitimo naše interese i obavljamo tu ulogu bez održavanja jakih saveza i pokazivanja poštovanja prema tim saveznicima. Poput Vas, govorio sam od prvog dana da američke oružane snage ne bi trebalo da budu svetski policajac. Umesto toga moramo da koristimo sve poluge američke moći za stvaranje sistema zajedničke bezbednosti, uključujući tu i efikasno liderstvo u našim savezima. Dvadeset devet demokratija članica NATO-a demonstriralo je snagu svojom posvećenošću borbi uz nas, nakon napada na Ameriku 11. septembra. Kolaicija 74 države za pobedu nad ISIS-om predstavlja tome dodatni dokaz .\nIsto tako, verujem da moramo biti odlučni i nedvosmisleni u našoj politici prema onim zemljama čiji strateški interesi su u sve većem sukobu sa našim. Jasno je da Kina i Rusija, na primer, žele da stvore svet koji bi se poklapao sa njihovim autoritarnim modelom – dobijanjem prava veta nad ekonomijama, diplomatijama i odbrambenim politikama drugih zemalja – da promovišu vlastite interese nauštrb interesa njihovih suseda, Amerike i njenih saveznika. Zato se moramo koristiti svim instrumentima američke moći kako bi smo im pružili sistem zajedničke odbrane.\nMoj stavovi uvažavanja saveznika i jasne predstave kako o malicioznim akterima tako i o strateškim takmacima su čvrtsto utemeljeni i formirani tokom više od četiri decenije bavljenja ovom problematikom. Moramo učiniti sve što je u našoj moći da promovišemo međunarodni poredak koji je najbolji za našu sigurnost, prosperitet i vrednosti, u kom naporu nam pomaže solidarnost naših saveznika.\nZbog toga što imate pravo da imate Sekretara odbrane čija su shvatanja u boljem skladu sa vašim po pitanju ovih i drugih tema, verujem da je odluka da se povučem sa svoje funkcije ispravna. Poslednji dan mog mandata će biti 28. februar 2019. god. što bi trebalo da vam pruži dovoljno vremena za imenovanje i potvrđivanje moje zamene i da omogući da se interesi ministarstva u KOngresu ispravno artikulišu i štite, prilikom postupka za imenovanje kao i na sastanku ministara odbrane zemalja članica NATO-a u februaru i, najzad, da će se imenovanje novog ministra odbrane dogoditi pre zamene načelnika Generalštaba u septembru kako bi se obezbedila stabilnost unutar ministarstva.\nPosvetiću sve svoje napore da omogućim glatku tranziciju koja će garantovati da će 215 milona ljudi u oružanim snagama i 732,079 civila u Ministarstvu odbrane imati nepodeljenu pažnju ministarstva u svakom trenutku kako bi oni mogli da obavljaju svoj krucijelnu, celodnevnu misiju zaštite američkog naroda.\nIzuzetno sam cenio priliku da služim našoj naciji i našim muškarcima i ženama u uniformi,\n(Potpis Jamesa Mattisa)


"What the f*ck" reče Rama kritikujući Srbiju! VIDEO\nNakon zajedničke sjednice vlada Albanije i samoproglašenog Kosova\nGovoreći nakon zajedničke sjednice vlada Albanije i Kosova u Peći, albanski premijer upotrijebio i neadekvatan rječnik, rekavši "What the fuck".\nGovoreći o trgovinskom sporu Srbije i Kosova nastalom nakon povećanja taksi za robu iz Srbije i BiH za 100 odsto, Rama je rekao da se Kosovo pokazalo "apsolutno spremno da igra svoju međunarodnu ulogu", ali da Beograd nije bio uvijek jasan i iskren u Briselskom dijalogu.\nRama je na zajedničkom sastanku kosovske vlade i Vlade Albanije u Peći rekao i da je "Kosovo kompletna država" i da je Priština uvijek imala "iskreni pristup dijalogu" sa Beogradom. "Kosovo je kompletna država, a dijalog nije uvijek bio jasan i iskren s druge strane", rekao.\nPošto je nastavio s kritikama na račun Srbije, pomenuo je slučaj kada je od jednog kosovskog ministra Srbija navodno tražila da ukloni izraz "republika Kosovo" iz svog govora. "EU bi na ovo rekla 'What the fuck'", istakao je Rama.\nSve to propratio je neprimjerenim rječnikom, u nekoliko navrata koristeći psovku na engleskom jeziku: "What the fuck".\nDodao je da je "Kosovo najkompletnija priča o miru, razumijevanju za manjine i saradnju. Kosovo se pokazalo kao apsolutno spremno da igra svoju međunarodnu ulogu. Kosovo je ostvarilo značajan napredak u regionalnoj sferi, možemo samo zaključiti da je dijalog sa Srbijom napredovao", rekao je Rama.\nVlade Albanije i samoproglašenog Kosova\nDogovoreno ukidanje carina i rominga


Usluge > Overavanje merila\nOveravanje merila vrši ovlašćeno telo, odnosno Direkcija za mere i dragocene metale, nakon sprovedenog postupka koji obuhvata pregled i označavanje (žigosanje) merila, odnosno izdavanje uverenja o overavanju, a kojim se konstatuje i potvrđuje da je merilo usklađeno sa zakonom propisanim zahtevima.\nRedovnom overavanju podležu merila koja su u upotrebi. Redovno overavanje merila sprovodi se periodično u propisanim vremenskim intervalima za određenu vrstu merila. Merilo na redovno overavanje podnosi vlasnik, odnosno korisnik merila. Za redovno overavanje brojila električne energije, mernih transformatora, uklopnih časovnika, vodomera, gasomera i merila koja koriguju zapreminu tečnosti odnosno gasa, korektora i merila toplotne energije odgovorna su lica koja prodaju vodu, odnosno lica odgovorna za merenje električne i toplotne energije i prirodnog gasa, u skladu sa propisima kojima se uređuje oblast energetike.\nVanrednom overavanju podležu merila koja su zbog kvara, odnosno drugih tehničkih nedostataka bila isključena iz upotrebe i na kojima je izvršena popravka, merila na kojima je izvršena prepravka, kao i merila za koja redovno overavanje nije izvršeno u propisanom roku. Lice koje je izvršilo popravku ili prepravku merila dužno je da podnese merilo na vanredno overavanje.\nU slučaju sumnje u ispravnost merila, zainteresovano lice može tražiti od ovlašćenog tela, odnosno Direkcije vanredni pregled merila i izdavanje izveštaja o pregledu. Troškove vanrednog pregleda merila snosi podnosilac zahteva, ako overeno merilo sa važećim žigom zadovoljava propisane metrološke zahteve. Troškove vanrednog pregleda merila snosi lice koje je odgovorno za redovno overavanje merila, ako merilo ne zadovoljava propisane metrološke zahteve.


Sirijska armija oslobodila industrijsku oblast severozapadno od Alepa - Sputnjik Srbija\n05:00 25 Jun 2021\nSirijska armija oslobodila industrijsku oblast severozapadno od Alepa\n12:41 02.10.2016 (osveženo 12:42 02.10.2016) Preuzmite kraći link\nSirijska armija i pripadnici kurdskih snaga samoodbrane (KSS) izveli su zajedničku operaciju severozapadno od Alepa, izjavio je izvor u kurdskim snagama.\n„Sirijska armija i KSS uspeli su da slome odbranu terorista i oslobode industrijsku zonu Škejf severozapadno od Alepa, čime smo odbili neprijateljske snage još dalje od severnog pravca za snabdevanje Alepa“, rekao je izvor i dodao da se sada nastavlja „čišćenje“ objekata.\nPrema podacima izvora, vladine trupe i Kurdi izvršili su napad istovremeno sa dve strane.\nPotiskivanje terorista iz oblasti Škejf bilo je moguće nakon oslobođenja teritorije bolnice Kindi i palestinskog logora Handarata severozapadno od Alepa, koji se nalaze u neposrednoj blizini severnog pravca za snabdevanje grada.\nSirijska armija kontroliše oko polovinu teritorije najvećeg sirijskog grada. Komanda je 22. septembra objavila saopštenje o početku vojne operacije u istočnom Alepu koji kontrolišu teroristi.\nkurdske snage samoodbrane, industrijska zona, sirijska vojska, oslobađanje, Alep, Sirija


Le Pen: Evro je mrtav, moramo vratiti franak - Prnjavorski informativni portal\nLe Pen: Evro je mrtav, moramo vratiti franak\nU izjavi za list “La Parisien“, Le Pen je kazala kako je kontrola vlastite valute ključni faktor koji omogućava prvođenje potrebnih ekonomskih procesa.\nLe Pen dalje tvrdi da euro treba da koriste isključivo velike kompanije prilikom međunarodne trgovine, a da je evro kao zajednička valuta “veliki teret“ za Francusku.\nMakron, koji je s pokretom “En Marche” za godinu u Francuskoj privukao veliku pažnju, u prvom krugu osvojio je 24,01 odstp glasova, a već je dobio i podršku većine od eliminisanih predsjedničkih kandidata iz prvog kruga.\nUporedo s tim, muslimanske i jevrejske zajednice u Francuskoj su takođe pozvale birače da glasaju za Makrona, a ne za Le Pen koja je poznata po populističkoj retorici usmjerenoj protiv te dvije manjinske populacije u zemlji.\nS druge strane, analitičari smatraju da bi Le Pen mogla privući biračko tijelo konzervativca i euroskeptika Nicolasa Dupont-Aignana koji je u prvom krugu dobio 4,7 odsto glasova.\nAgencija Ipsos/Sopra Steria sprovela je anketno istraživanje prema kojem bi u drugom krugu utrke za predsjednika Francuske Makjron trebao osvojiti 64, a Le Pen 36 odsto glasova.


pink.rs | POTPUNO BESPLATNA STRUJA! Ukoliko nemate sredstava da platite račun, javite se OVDE\nPOTPUNO BESPLATNA STRUJA! Ukoliko nemate sredstava da platite račun, javite se OVDE\nEPS podseća sve socijalno ugrožene građane da imaju mogućnost da besplatno dobiju određenu količinu električne energije na osnovu Uredbe o energetski ugroženom kupcu, koju je donela Vlada Srbije.\nNakon nedavne nesreće koja je zadesila porodicu u selu Glogovac, u kojoj je od strujnog udara nastradalo dvoje članova od strujnog udara, Elektroprivreda Srbije je izdala saopštenje u kome zaposleni u Elektroprivredi Srbije saosećaju sa porodicom nastradalih.\n– Tragičan događaj u kojem su poginuli majka i sin na najteži način pokazuje koliko je opasno neovlašćeno priključenje i korišćenje električne energije – ocenjuje u saopštenju EPS.\nEPS, tim povodom, podseća sve socijalno ugrožene građane da se imaju mogućnost da besplatno dobiju određenu količinu električne energije na osnovu Uredbe o energetski ugroženom kupcu, koju je donela Vlada Srbije.\nSve što je potrebno,jeste da se prijave službi socijalne zaštite u svojoj lokalnoj samoupravi,kaže se u saopštenju EPS-a.\nU saopštenju “EPS podseća da Elektroprivreda Srbije nema zakonsko ovlašćenje da određuje nivoe socijalne ugroženosti građana niti da samovoljno određuje ko ima pravo na besplatne kilovat-sate”.\nEPS konstatuje da “na osnovu uredbe o energetski ugroženom kupcu, umanjenje računa za električnu energiju u 2016. godini koristilo je u proseku 48.000 domaćinstava mesečno.\nČak 90 odsto energetski ugroženih kupaca ostvaruje maksimalan popust od 2.071,4 dinara ili popust u visini računa.\n– Ova tragedija nas opominje da pored toga što predstavlja krivično delo samovlasno priključenje na električnu mrežu ugrožava bezbednost i zdravlje lјudi i može da dovode do najtežih posledica – gubitka ljudskog života,” zaključuje se u saopštenju EPS-a.


Glavčev: Bugarska podržava evropski put Srbije\nGlavčev u parlamentu: Bugarska podržava evropski put Srbije\nVesti Autor:Beta30. okt. 201714:51 > 14:56\nPredsednik bugarskog parlamenta Dimitar Glavčev izjavio je u Beogradu da Bugarska snažno podržava evropski put Srbije i da će proširenje EU na zapadni Balkan biti jedan od prioriteta bugarskog predsedavanja EU.\n„Bugarska podržava evropsku integraciju Srbije. Ubeđeni smo da će proevropski političari energično završiti sve reforme i da će zemlja ispuniti sve uslove. Bugarska očekuje Srbiju u EU, u našoj porodici koja poštuje različitost, a predrasude i govor mržnje ostaju u prošlosti“, rekao je Glavčev u obraćanju poslanicima srpskog parlamenta.\nKako je rekao, geslo bugarskog predsedavanja EU biće „Ujedinjenje čini snagu“. On je naveo da bugarski narod pozdravlja to što je srpski narod izabrao evropski put razvoja i što „na svakim izborima biraju političare koji vode ka EU“.\nTakođe, Glavčev je rekao da je Bugarska uložila dosta napora u pripremi za predsedavanje Evropskom savetu, i uspela da ubedi evropske partnere da proširenje bude na dnevnom redu EU. Prema njegovim rečima, srpski i bugarski narod su veoma bliski.\n„Ne samo geografski, ne samo kroz viševekovnu isprepletanu istoriju već i kulturom, jezikom, verom i tradicijom“, izjavio je Glavčev.\nNa konferenciji za novinare s predsednicom Skupštine Srbije Majom Gojković, Glavčev je rekao da se razgovaralo i o položaju bugarske nacionalne manjine u Srbiji.\n„Mi smo naglasili da u pogledu poštovanja manjinskih prava ne postoje problemi, osim možda na lokalnom nivou. Izrazili smo uverenje da uz pomoć Srbije i zajedničke napore, ti problemi mogu biti otklonjeni“, naveo je predsednik bugarskog Sobranja.\nPrema njegovim rečima, za vreme vladavine „totalitarnih režima“ brojnost bugarske manjine je znatno smanjena i da zato pozdravlja rad Srbije na poštovanju manjinskih prava.\nGojkovićeva je navela da je sa Glavčevom vodila „dug i sadržajan razgovor“ o „temama od obostranog interesa“ i o načinu kako parlamenti dve zemlje mogu doprineti unapređenju odnosa.\nGlavčev je rekao da u vezi s poglavljem 23 Bugarska Srbiji može pružiti „najaktuelnije podatke“ jer se i sama nalazi pod kontrolnim mehanizmom EU. Maja Gojković je navela da će Srbija sve svoje obaveze ispuniti pre „horizonta Evropske komisije“, 2025. godine.\nbugarskaEvropska unijaZapadni Balkan


“Dani Vlade Miloševića” završeni koncertom studenata Akademije umjetnosti: Dvije decenije čuvaju djela banjalučkog velikana - Glas Srpske\nIlijana Božić 17.06.2021 07:49\nBANjALUKA - Koncertom studenata Akademije umjetnosti Univerziteta u Banjaluci zatvoreno je 20. izdanje manifestacije “Dani Vlade Miloševića”, posvećeno velikom kompozitoru, etnomuzikologu i pedagogu Vladi Miloševiću, koji je rođen prije 120 godina.\nNajbolji studenti instrumentalnih katedri Studijskog programa muzičke umjetnosti, u utorak naveče, izvodeći neke od najljepših kompozicija, zatvorili su program u Banskom dvoru u Banjaluci. Publika je imala priliku da uživa u kompozicijama koje su integralni dio obrazovnog procesa na Akademiji umjetnosti Univerziteta u Banjaluci.\n“Dani Vlade Miloševića” ove godine održani su pod sloganom “Uprkos svemu”, a prema riječima profesora na Akademiji umjetnosti Saše Pavlovića, organizatori su se sjajno izborili sa preprekama i uprkos pandemiji uspjeli da održe i umjetnički dio programa.\n- Program je bio veoma bogat, bilo je 14 različitih sadržaja realizovanih u periodu od samo 10 dana. Naši studenti su u utorak naveče održali koncert kojim su zatvorili manifestaciju, a koncert je bio veličanstven i prebogat tačkama. Bilo je mnogo numera, mnogo više nego što je uobičajeno za koncert, ali to je zato što su se svi muzičari poželeli nastupa, pa smo im dali više prostora - istakao je Pavlović.\nOn je za “Glas Srpske” naglasio da je na manifestaciji dominirala muzika, te da je u okviru programa bio zastupljen i Odsjek dramske umjetnosti, koji je publici priredio predstave u čast velikog banjalučkog kompozitora.\n- Novina je edukativno-muzička manifestacija, odnosno predstava “Čika Vlado”, koja je izvedena pred učenicima Muzičke škole “Vlado Milošević”, a u okviru “Večeri Vlade Miloševića”. Deca su bila oduševljena ovom izvedbom, a mi se nadamo da će ovaj projekat postati tradicija i da će predstava biti izvođena svake godine pred učenicima svih škola kako se ne bi desilo da naša deca ne znaju za ovog velikana - objasnio je Pavlović.\nIstakao je da je 9. juna, u okviru manifestacije, održan okrugli sto kao refleksija i retrospekcija povodom 120 godina od rođenja Vlade Miloševića.\n- Govorili smo o tome šta je sve urađeno u proteklih 20 godina u okviru “Dana Vlade Miloševića”. Možemo da se pohvalimo da smo za ove dve decenije uradili ogroman posao, ali i započeli novi, a to je dalji rad na očuvanju i promociji kompozicija Vlade Miloševića, kojih ima više od 500. Mi smo došli do 40 kompozicija koje smo uradili i za koje pripremamo notna izdanja u saradnji sa Muzejom Republike Srpske, tako da je pred nama dug i ogroman posao - kazao je Pavlović.\nIspričao je da je ove godine osvijetljen boravak Vlade Miloševića u Nišu, te da je moguće da se promijeni obilježavanje datuma osnivanja Muzičke škole u Nišu.\n- Naš Vlado Milošević bio je jedan od osnivača i prvi direktor Muzičke škole u Nišu, 1945. na 1946. godinu. Napisao sam rad “Vlado Milošević profesor izbeglica”. Reč je o njegovom radu i životu u Nišu koji je proveo u vreme Drugog svetskog rata kao izbeglica - rekao je Pavlović i dodao da je u to doba Milošević sa porodicom morao da napusti Banjaluku, jer je bio Srbin.\nPavlović je istakao da je na ovogodišnjoj manifestaciji promovisan CD “Ženske priče al zaludu što si lijepa”.\n- Radi se o originalnim narodnim napevima koje su kompozitori i studenti obradili na savremen način, u elektronskom zvuku. To je naše narodno muzičko blago u novom konceptu - naveo je Pavlović.


Srbija tvrdi da će biti spremna za EU do 2012. godine - Klix.ba\nSvijet Srbija tvrdi da će biti spremna za EU do 2012. godine\n21.8.2006. u 15:10\nSrbijanski ministar finansija Mlađan Dinkić je izjavio da će "Srbija će biti spremna za ulazak u Evropsku uniju do 2012. godine", prenosi londonski Financial Times\nList ocjenjuje da ova izjava zvuči "prkosno u trenutku kada se krhka manjinska vlada u Beogradu suočava s mogućnošću pada zbog neuspjeha u hapšenju Ratka Mladića".\nU intervjuu Financial Timesu tokom boravka u Bruxellesu prošle nedjelje, Dinkić je, kako se iznosi, ukazao na ekonomske uspjehe Srbije i rekao da će, poslije još jednog mandata vlade, do 2012. zemlja biti spremna za ulazak u EU i izvršiti sve neophodne reforme.\nMeđutim, Dinkić je upozorio i da bi njegova stranka mogla napustiti vladu ako pregovori s Bruxellesom o priključenju Srbije EU ne budu nastavljeni od kraja idućeg meseca, navedeno je u tekstu.\nS obzirom na to da će funkcioneri u Bruxellesu "sigurno nastaviti s tvrdom linijom, to znači da budućnost vlade u Srbiji sada zavisi od toga da li će u narednih šest nedjelja biti nađen i uhvaćen" Ratko Mladić, ocijenio je tim povodom londonski dnevnik.\nPrema pisanju lista, diplomati EU bi više voljeli da Koštuničina vlada ("labava grupacija demokratskih snaga naspram ekstremno nacionalističke Radikalne stranke") zadrži mandat do iduće godine, dok UN ne riješi budući status Kosova.\nI Dinkić priznaje da bi ovo bio loš trenutak za izbore, ali insistira da će se on i G17+ u skladu s odlukom ove stranke povući ako pregovori s EU ne budu nastavljeni.\nOn kaže i da Srbija zatvara obruč oko Mladića, te da je "prema informacijama koje dobija krug njegovih pomagača veoma uzak", dodaje Financial Times.


Kako nezvanično saznaje RTV Mag, do udesa je došlo kada je vozilo "opel astra" naletelo na automobil "ford" koji je neosvetljen bio parkiran na putu i bez signalnog trougla.\nU udesu su ovređene dve osobe i pričinjena je velika materijalna šteta\nVozač "forda" je parkirao i napustio vozilo na tom mestu jer je ostao bez goriva, nezvanično saznaje RTV Mag.\nOd siline udarca vozilo je sletelo u kanal\nUsled udarca "ford" je sleteo u kanal pored puta.\nKako saznaje RTV Mag, povređene su osobe koje su se nalazile u automobilu "opel" i njima je ekipa Hitne pomoći pružila medicinsku pomoć.\nZbog udesa saobraćaj na ovom delu puta bio je dugo obustavljen u oba smera.


Trampova snaja objavila video sa njim, Fejsbuk ga cenzurisao\nSvet Autor:Ana Tašković01. apr. 202114:13\nDonald Tramp i Lara Tramp Foto:Screenshot/Youtube/AMERICAN EVENTS\nFejsbuk je uklonio snimak intervjua sa bivšim predsednikom SAD Donaldom Trampom koju je objavila njegova snaja Lara Tramp. Video je sklonjen zbog zabrane koja je na snazi otkako su Trampove pristalice početkom januara napravile nerede na Kapitolu.\nTramp pokrenuo sajt kako bi ostao u kontaku sa pristalicama\nTramp opleo po svojim bivšim savetnicima za kovid-19\nSupruga Trampovog sina Erika i odnedavno saradnica Foks njuza na Instagramu je objavila skrinšot mejlova koji su joj stigli sa Fejsbuka čim je objavila video, piše BBC.\n‘U skladu sa suspenzijom Fejsbuk i Instagram naloga Donalda Trampa, dalji sadržaj sa glasom Donalda Trampa biće uklonjen i rezultiraće dodatnim ograničenjima’, navodi se u mejlu.\nLara je objavila i svoj komentar: ‘I samo tako, korak smo bliže Orvelovoj 1984., vau’, napisala je aludirajući na roman naučne fantastike koji opisuje kako vlastodršci koriste najsavremeniju tehnologiju kako bi mase držali u pokornosti.\nLara Tramp potom je snimku intervjua sa Donaldom objavila na video platformi Rumble, a zatim je link objavila na svojoj Fejsbuk stranici i poručila svima da ga pogledaju, prenosi Jutarnji.hr.\nKad je odlučio o suspenziji Trampovih naloga Mark Zakerberg rekao je kako smatra da je rizik da se tada predsedniku na odlasku dozvoli da i dalje koristi servis jednostavno prevelik. Donaldu Trampu zabranjen je i pristup Tviteru i Jutjubu.\nAmerikaCenzuraDonald TrampFejsbukintervjuJutjubkomentarlara trampSADsnimakTviter


PRVI HOSPIS DNEVNI CENTAR U SRBIJI\nBELHOSPICE I BENU ZAJEDNO NA HUMANOM ZADATKU\nNa svečanoj ceremoniji, održanoj početkom juna u Malom Mokrom Lugu, zvanično su započeli radovi na renoviranju objekta u kome će početkom septembra biti otvoren prvi hospis dnevni centar u Srbiji.\nPored postojeće usluge zbrinjavanja onkoloških pacijenata u odmaklim fazama bolesti i članova porodica u kućnim uslovima, projekat prvog hospis dnevnog centra obezbediće uslove da BELhospice unapredi kvalitet života za najmanje 60 pacijenata i 120 članova porodica, a na dnevnom nivou pruži besplatne usluge boravaka za 20 onkoloških pacijenata.\nU kvalitetno palijativno zbrinjavanje koje će pružati BELhospice tim sastavljen od lekara, medicinskih sestara, negovateljica, socijalnih radnika, psihologa i duhovnika, uključiće se i veliki broj volontera, a obezbediće se i besplatne usluge prevoza i hrane za pacijente u hospis dnevnom centru u periodu od osam meseci.\nPored podrške, projekat predviđa i licenciranje usluge Dnevnog centra, unapređenje međusektorske saradnje i koordinaciju potreba pacijenata sa zdravstvenim i socijalnim institucijama i lokalnom upravom. BELhospice će, zajedno sa predstavnicima institucija sistema, raditi na unapređenju palijativnog zbrinjavanja, kako bi kroz zajedničku saradnju u budućnosti implementirali i uslugu stacionarnog smeštanja i unapredili socio-zdravstvene usluge u skladu sa potrebama onkoloških pacijenata ne samo u Beogradu već i u drugim gradovima Srbije.\nDirektorka BELhospice Vera Madžgalj rekla je da je otvaranje prvog BELhospice dnevnog centra projekat na koji se dugo čekalo, a koji predstavlja solidarnost individualnih članova zajednice, predstavnika korporativnog sektora, više od 150 volontera i ljudi koji brinu o onima kojima je pomoć neophodna.\nBENU apoteka već nekoliko godina podržava rad BELhospice centra kroz BELhospice trkački tim na BG maratonu, kao i kroz donatorske kutije postavljene u svim objektima BENU apoteke širom Srbije. Za više od godinu dana, zahvaljujući donacijama velikog broja pojedinaca, sakupljeno je preko 1.000.000 dinara. Ovaj iznos omogućio je ne samo neometan rad BELhospice tima na besplatnom palijativnom zbrinjavanju onkoloških pacijenata, već i značajno doprineo projektu prvog hospis dnevnog centra u Srbiji.


OSM Televizija - Postignut dogovor o mehanizmu koordinacije i potpisano Pismo namjere sa MMF-om\nNa pitanje da li je razgovarano o održavanju referenduma u Srpskoj, Izetbegović je odgovorio da nije dodajući da je bilo govora samo o evropskim integracijama BiH.\nNa sastanak, u motelu "Barka", naknadno je stigao i federalni premijer Fadil Novalić koji je sa Zvizdićem potpisao Pismo namjere.\nOvim dogovorom, evropski put BiH biće odblokiran.\nSastanak u Istočnom Sarajevu, sazvao je šef Delegacije EU u BiH Lars - Gunar Vigemark.\nMMF odgodio je prethodno kreditni aranžman BiH, jer Zvizdić i Novalić nisu potpisali Pismo namjere.\nZvizdić je tada rekao da Pismo namjere o novom kreditnom zaduženju BiH kod MMF-a nije potpisao zbog neusvajanja brojnih važnih dokumenata, koji trebaju da trasiraju evropski put BiH, poput SSP-a, mehanizma koordinacije i drugih.\nDanašnji sastanak pratile su brojne novinarske ekipe i pooštrene mjere bezbjednosti. Bilo je najavljeno da će sastanak biti održan u zgradi Vlade Srpske u Istočnom Sarajevu međutim, sastanak je ipak održan u jednom restoranu u Istočnom Sarajevu. Sve je organizovala Delegacije EU u BiH.\nJasno je definisano Poglavlje Šest koje se odnosi na sastav delegacije BiH u okviru zajedničkih tijela BiH i EU za nadgledanje primjene SSP-a, a posebno način odlučivanja i funkcionalnost donošenja odluka.\nDogovoreno je da se sve odluke donose konsenzusom, a da su sve institucije na svim nivoa obavezne da osiguraju prisustvo svojih predstavnika na sjednicama tijela. Kvorum za održavanje sastanaka i usvajanje odluka, obavezno čine ovlašćeni predstavnici Savjeta ministara, Vlade Republike Srpske i Vlade FBiH i kantona.\nSporazum definiše i da sve odluke usvojene u različitim tijelima sistema koordinacije mogu biti preispitane pred višim tijelom u sistemu u roku od deset dana od njihovog donošenja, a od ovlašćenih predstavnika Svajeta ministara i entitetskih vlada.\nJoš iz iste kategorije: « Zemljotres pogodio područje Sarajeva Vijeće Ustavnog suda raspravlja o vetu Kluba Bošnjaka »


Kapčan: Verujem da će Tači ostati glavni pregovarač Prištine\nIzvor: NoviMagazin.rs, 11.Jun.2020, 08:28\nČlan američkog nevladinog Saveta za spoljne poslove Čarls Kapčan izjavio je da ne veruje da pregovaračka platforma kosovskog premijera Avdulaha Hotija predstavlja naznaku isključivanja kosovskog predsednika Hašima Tačija iz pregovora sa Srbijom.\nSvoju tvrdnju za Glas Amerike (VOA) Kapčan obrazlaže stavom da su predsednici Kosova i Srbije Hašim Tači i Aleksandar Vučić vodili značajan >> Pročitaj celu vest na sajtu NoviMagazin.rs << deo dosadašnjeg dijaloga, kako kaže, dajući mu zamah i pritom izgradili odnos.\n“Moja pretpostavka je da će Tači ostati na najistaknutijoj poziciji u procesu. Može se dogoditi da Hoti bude više uključen, ali će najuticajniji predstavnik kosovske strane, koji će nastaviti da je predvodi, biti predsednik Tači”, kaže Kapčan ujedno i profesor međunarodnih odnosa na američkom Univerzitetu Džordžtaun.\nNa pitanje VOA kada bi dijalog Srbije i Kosova mogao biti nastavljen, Kapčan je rekao da bi to trebalo da se dogodi što je pre moguće.\n"Verovatno će biti potrebno da se okončaju izbori u Srbiji... Prostor za pokretanje dijaloga se otvorio posle smutnog perioda – tako da bi bih voleo da vidim da razgovori počnu do kraja juna", rekao je.\nOn je ocenio da je "trenutno je važnije da Srbija povuče bilo koji potez - od toga koji će konkretno povući".\n"Sada kada su ukinute carine biće očekivanja pozitivnih znakova od Beograda. Takva vrsta reciprociteta važna je za obnavljanje dobre volje i spremnosti za saradnju. Zato mislim da je u ovom slučaju važno pravovremeno reagovati. Kosovske vlasti čekaće na Vučićev znak da želi da nastavi razgovore. I da je spreman na ustupke koji bi pokazali njegovu spremnost", smatra Kapčan.\nPrema njegovom mišljenju, postizanje sporazuma do kraja godine je previše optimistično.\n"Mogu da zamislim dogovor u kom je izostala razmena teritorija i nema nikakvih promena. Ili dogovor kojim je potvrđen neki vid razmene – sever Kosova za neke delove Preševske doline i moguće pokretanje etničkih Srba i Albanaca. Jednostavno, sada je prerano o tome govoriti", rekao je.\nTači glavni pregovarač?\nČlan američkog nevladinog Saveta za spoljne poslove Čarls Kapčan veruje da će glavni pregovarač Prištine biti kosovski predsednik Hašim Tači...Član američkog nevladinog Saveta za spoljne poslove Čarls Kapčan izjavio je da ne veruje da pregovaračka platforma kosovskog premijera Avdulaha...


ROLLER TOP | mehatronika.gomodesign.rs\nTransportni sistem sa inspekcijom pakovanja\nOve godine na sajmu tehnike pored firme Tipteh predstavio se i Eltras in, domaći proizvođač industrijske opreme. Eltras in projektuje, proizvodi: paletizator-depaletizator transportnu opremu, automatizuje proizvodne procese u koje integriše robote KUKA.\nSpecijalni gosti sajma su bili predstavnici KUKA Roboter sa kojima se Eltras in dogovorio o zajedničkom nastupu u budućim nastupima na našem tržištu. Posetioci su imali prilike da se upoznaju sa kvalitetom izrade izloženog eksponata i novim načinom transportovanja ambalaže.\nOsnovu sistema čine transporteri sa “Roller top” trakama za manipulaciju bez posredovanja eksternih manipulatora. Specijalna konstrukcija transportera omogućava da se na proizvod, pored glavnog kretanja trake, prenese i kretanje preko pokretnih elemenata same trake, tako da sam pransporter preuzme ulogu manipulatora. Prilikom transporta vrši se inspekcija ispravnosti pakovanja, a zatim i slaganje ispravnih pakovanja na paletu uz pomoć robota, dok se neispravna odstranjuju iz sistema. Predstavnici firme Eltras in naglašavaju izuzetnu saradnju sa firmom Tipteh, bez čije podrške projekat ne bi bio realizovan u rekordno kratkom vremenu.\nObostrano zalaganje mašinskih i elektro inženjera rezultovalo je i dobijanjem specijalne nagrade “Korak u budućnost”.\nTransportni sistem ROLLER TOP, pored naprednog sistema transportnih traka predstavio je i Vision rešenja firme COGNEX za čitanje 2D koda, prepoznavanje karaktera, oblika kutije, pozicije nalepnice i slično. Kompletnom mašinom upravlja PLC sa integrisanim Touch panelom firme Unitronics, dok su svi pogoni regulisani frekventnim pretvaračima YASKAWA. Na transportnom sistemu primenjena je senzorika firme Leuze Electronic, Hans Turck, sigurnosna oprema vodećeg svetskog proizvođača interlock\nuređaja, Nemačke firme Schmersal i signalizacija firme Auer. Na sajmu smo predstavili i ostale naše principale među kojima bismo\nizdvojili firmu MICRO-EPSILON koja je svetski lider u oblasti preciznih merenja.\nTipteh je na sajmu imao zadovoljstvo da ugosti svoje partnere (kojima se i ovom prilikom zahvaljuje na poseti) i upozna nove ljude sa kojima će u budućnosti sarađivati.


Kurs i obuka za prerađivača voća i povrća\nKurs za prerađivača voća i povrća\nKurs i obuka za prerađivača voća i povrća - Audio verzija\nPolaznik se upoznaje sa: tehnikama i tehnologijama prerade voća i povrća; proizvodima koji se dobijaju preradom ovih sirovina.\nUkoliko želite da se upoznate sa tehnologijom koja se primenjuju kod prerade voća i povrća, odnosno da naučite na pravilan način da spravljate proizvode od njih, onda je kurs i obuka za prerađivača voća i povrća najbolje rešenje. A tom prilikom ćete steći ne samo sva potrebna znanja, i to i teorijska i praktična, već ćete isto tako i postati vlasnik zvanično priznatog sertifikata, a što će vam otvoriti mnoga vrata za zaposlenje. Inače, ovaj sertifikat je upisiv u radnu knjižicu, ali od 01. januara 2016. godine to je moguće izvršiti samo elektronskim putem i to preko Nacionalne službe za zapošljavanje, koja je ujedno i jedina institucija za to zadužena. Ali, morate biti informisani i o tome da je upisivanje sertifikata moguće izvršiti samo ako ste prijavljeni na evidenciju ove službe, te ukoliko ste zaposleni, taada ćete morati da sačekate da ponovo izvršite prijavu na zvaničnu evidenciju NSZ - a. Naravno, podrazumeva se da do tog trenutka, stečeni sertifikat možete ne samo da predate svom poslodavcu, kako biste mu na taj način pružili validan dokaz da ste se kvalifikovali za ovo zanimanje, već i da ga primenjujete u svakoj situaciji kada vam je to neophodno, jer je u pitanju dokument koji je sa pravnog stanovišta validan.\nJedini uslov koji morate da ispunite, ukoliko želite da pohađate ovu obuku, osim što morate biti punoletni, podrazumeva i da ste završili minimum osnovnu školu.\nNa obuku se možete i prijaviti i upisati cele godine, a osim što imate mogućnost da telefonskim putem izvršite prijavu, to jest da na mejl adresu Akademije Oxford, koja je organizator pomenutog kursa pošaljete svoje prezime i ime, odnosno datum rođenja, te podatke za kontakte, kao i informaciju u kojoj ste tačno poslovnici zainteresovani da pohađate obuku, a kada je u pitanju teorijski deo nastave, ali isto tako možete i da lično dođete do jedne od poslovnica i na taj način se prijavite.\nBez obzira koji vid prijave da izaberete, naglašavamo da u trenutku upisa svaki polaznik mora da bude lično prisutan, te je izuzetno važno i da tom prilikom dostavi obaveznu, to jest svu zahtevanu dokumentaciju. A u obaveznu dokumentaciju spada na prvom mestu fotokopija izvoda iz matične knjige rođenih, kao i uverenja o državljanstvu, ali se izričito zahteva da to uverenje ne bude starije od 6 meseci. Polaznici moraju da dostave i fotokopiju ili diplome srednje škole ili svedočanstva osnovne, jer će oni na taj način da dokažu koji su nivo obrazovanja stekli. Podrazumeva se da će oni tom prilikom morati da prođu identifikaciju, pa se zahteva i lična karta, pasoš ili vozačka dozvola, to jest važeći lični dokument sa fotografijom. Bitno je da znate i to da ste u obavezi da nam dostavite očitan konkretni lični dokument, a ukoliko je on čipovan.\nKurs i obuka za prerađivača voća i povrća od prijavljenih polaznika zahteva pohađanje iteorijskog i praktičnog dela, a svaki polaznik bira ne samo gde će da pohađa praksu, već i koji tip nastave će da prati u teorijskom delu.\nNudi mu se mogućnost da praksu odradi kako u onim kompanijama sa kojima organizator ove obuke ima već potpisan ugovor o poslovnoj saradnji, tako isto i u onima sa kojima to još nije učinio. Ali, jedino kada se garantuje za kvalitet prakse, jeste prva opcija, a tada polaznici imaju i sve potrebne informacije o njenoj ceni. Inače, za drugu opciju važi pravilo da predstavnik konkretne kompanije mora da se dogovori sa polaznikom o svemu, kao i da je neophodno da oni preciziraju cenu. Isto tako je tada bitno i da polaznik samostalno nama dostavi informacije o konkretnoj firmi, jer se za pohađanje prakse zahteva da bude potpisan ugovor o poslovno - tehničkoj saradnji sa njom.\nU sklopu teorijskog dela ovog kursa, polaznici biraju između individualne i grupne, to jest online i poluindividualne nastave.\nSvi navedeni tipovi obuke se odvijaju u onoj poslovnici Akademije Oxford koju polaznik sam odabere, osim naravno one koja se prati preko interneta. A jedino kada polaznik može da prati taj vid nastave jeste kada je njegov računar stabilnom vezom spojeno sa internetom.\nNe samo online, nego i individualna, kao i poluindividualna obuka i kurs za prerađivača voća i povrća pružaju svakom pojedinačnom polazniku mogućnost da se sa profesorom jasno dogovori prvo o datumu kada počinje nastava, a zatim i da precizira ne samo termine, nego i dinamiku njenog održavanja.\nRad u grupama je namenjen za četvoro do osmoro polaznika i organizuje se samo u onim našim poslovnicama u kojima se prijavi dovoljan broj polaznika. A pod tim se misli na prijavljivanje najmanjeg broja polaznika potrebnog za formiranje grupe, to jest četvoro njih. Odmah posle toga svi oni, od strane organizatora dobijaju podatke vezano najpre za datum početka, kao i za termine kada će se nastava održavati.\nUzevši u obzir da se teorijski i praktični deo plaćaju odvojeno jedan od drugog, polaznici treba da znaju da je u cenu za teorijski deo uračunato i polaganje završnog ispita, kao i izrada sertifikata i dodatka sertifikatu, te da od strane organizatora oni dobijaju i priručnik koji je namenjen pripremi za polaganje ovog ispita. Cena za praktičan deo jedino zavisi od kompanije koju polaznik odabere za njeno pohađanje.\nDa bi neko mogao da se prijavi za polaganje završnog ispita, a koji se sastoji od usmenog i pismenog dela, on mora da ima važeći dokaz da je stekao radno iskustvo u onoj oblasti koja se ispituje, to jest da je odradio praksu u trajanju od 300 radnih sati.\nNapominjemo da polaznik ima obavezu da odgovori na tri pitanja u usmenom delu završnog ispita, dok ih je u pismenom ukupno 12.\nAko neko želi da se prijavi za polaganje ovog ispita, ali u gradu u kome stanuje nema naše poslovnice, on će ga polagati u onoj koja je tom mestu najbliža. U tom slučaju bi trebalo da sam pronađe kompaniju u tom gradu u kome će da pohađa praksu, a podrazumeva se da taj kandidat svakako mora da ispoštuje sve zahteve vezano za sprovođenje prakse. Ukoliko on ima želju da pohađa i teorijski deo, to može da učini preko interneta.\nUzevši u obzir da svaki polaznik koji pohađa obuku i kurs za prerađivača voća i povrća treba da se prijavi za polaganje završnog ispita, on je u obavezi i da po njegovom uspešnom polaganju, a pre nego što se počne sa izradom sertifikata, dostavi obaveznu dokumentaciju, kao i originalnu potvrdu da je sa uspehom završio obuku za stručno osposobljavanje, to jest dokaz da je odradio praksu u trajanju koje je precizno navedeno, te ugovor. Naravno, u njegov dosije će biti dodat i zapisnik sa polaganja završnog ispita, odnosno završni test i posle toga će se početi sa izradom sertifikata.\nIsto tako, nudimo mogućnost i svakome ko ne pohađa ovu obuku kod nas da se jednostavno prijavi samo za polaganje završnog ispita, a tada je takođe važno dostaviti svu obaveznu dokumentaciju. Od tih kandidata se isto tako zahteva i da prilože potvrdu da su uspešno savladali obuku, ali bez ugovora sa Akademijom Oxford, te da na za to propisan način izvrše prijavu. A nakon što budu položili ovaj ispit, svoj navedenoj dokumentaciji se dodaje i taj test, kao i zvaničan zapisnik sa njegovog polaganja.\nŠta obuhvata kurs i obuka za prerađivača voća i povrća?\nOd svakoga ko se bavi preradom voća i povrća se očekuje poznavanje apsolutno svakog segmenata prerade, odnosno njihove proizvodnje, tako da se primaran fokus tokom teorijskog dela ovo kursa stavlja na prvom mestu na upoznavanje svih polaznika sa osnovnim svojstvima različitog voća i povrća.\nKurs i obuka za prerađivača voća i povrća podrazumeva da polaznici nauče i koje su to tehnološke klasifikacije sirovina i kako se ona primenjuje u praksi. Isto tako će se upoznati i sa različitim pomoćnim sirovinama, a koje se koriste prilikom prerade.\nJedan od bitnih segmenata u procesu prerade povrća i voća jeste i prijem sirovina, a zatim i njihovo klasiranje, sa čime će ih predavači podrobno upoznati. Uz to, za vreme teorijskog dela ove obuke polaznici će naučiti i na koji način se vrši skladištenje sirovina, a zatim i kako se one peru i to na za to propisan način, odnosno šta su nekorisni delovi kod različitog voća i povrća i na koji način treba da ti nekorisni delovi budu uklonjeni, a kako ne bi uticali na finalni proizvod.\nZa vreme trajanja teorijskog dela koji predviđa obuka i kurs za prerađivača voća i povrća polaznici se upoznaju i sa pravilnom obradom sirovina i to kako mehaničkom, tako isto i termičkom obradom. Očekuje se da svako ko završi teorijski deo ove obuke može da primeni stečena znanja u praksi, a kako bi izrađivao recimo marmelade, džemove, kompoti i ostale proizvode od voća, odnosno kako bi bio u prilici da učestvuje u procesu stvaranja ajvara, pindžura i različitih salata, te polaznik može da priprema i marinirano, ali i ostale proizvode od povrća. A da bi on bio u situaciji da to učini na propisan način, osim svega prethodno pomenutog, u toku trajanja teorijskog dela nastave on će naučiti i na koji način se priprema ambalaža za konkretan finalni proizvod.\nHigijena je izuzetno važan faktor za vreme prerade ovih sirovina, tako da obuka i kurs za prerađivača voća i povrća jedan bitan deo posvećuju i upućivanju polaznika u to kako da na pravilan način održava higijenu u toku procesa prerade i proizvodnje navedenih sirovina.\nKako se odvija nastava za vreme obuke za prerađivača voća i povrća?\nU dva dela se odvija kurs i obuka za prerađivača voća i povrća, a pod tim se podrazumeva da polaznik pohađa praksu i to u tačno navedenom trajanju, odnosno da najpre prati teorijski deo.\nOno što je bitno da zna svako ko želi da pohađa ovu obuku, jeste da praksu treba da odradi u bilo kojoj kompaniji, a njeno trajanje je 300 radnih sati. Međutim, budući da Akademija Oxford, a koja je i zvaničan organizator ove obuke, ima saradnju sa različitim kompanijama, svaki polaznik može da pohađa praksu u okviru tih firmi, ali isto tako on ima i mogućnost da odabere bilo koju drugu kompaniju sa kojom mi nismo sarađivali. Ipak, bitno je da naglasimo da za prvu varijantu svaki polaznik dobija ne samo garancije da će praksa biti sprovedena u skladu sa pravilima, već dobija i sve neophodne informacije o njenoj ceni. Ali, ako njemu iz nekog razloga bude više odgovarala druga opcija, to jest da praktičan deo koji predviđa obuka i kurs za prerađivača voća i povrća pohađa u nekoj firmi sa kojom ugovor o poslovno - tehničkoj saradnji još uvek nije potpisan, to će mu naravno biti dozvoljeno, stim da on tada neće imati garancije da će taj vid prakse biti sproveden u skladu sa pravilima, kao što mu mi ne možemo dati ni podatke o ceni. Ovde se radi o tome da se od polaznika zahteva da samostalno dogovore cenu i sve ostalo što je važno za sprovođenje prakse u odabranoj kompaniji, ali je on isto tako obavezan i da dostavi ovlašćenom licu u poslovnici organizatora kursa informacije o firmi u kojoj želi da pohađa praksu. Razlog zbog čega se ovo traži od polaznika jeste što je dozvoljeno pohađanje prakse u odabranoj kompaniji isključivo onda kada se sa njom potpiše ugovor o poslovno - tehničkoj saradnji, pa je zato potrebno da ovlašćeno lice jedne od naših poslovnica dobije ove informacije, a kako bi što pre pripremilo svu potrebnu dokumentaciju za to.\nSvaki polaznik, takođe ima mogućnost i da odabere koji tip obuke želi da pohađa u teorijskom segmentu, a od mogućnosti ima na raspolaganju ne samo kurs u grupi, to jest individualni, već može da pohađa i obuku online, kao i poluindividualnu nastavu, a samo od njegovih potreba zavisi za koji tip od navedenih će se odlučiti.\nAko želi da prati nastavu zajedno sa drugim polaznicima, onda je najbolje da se odluči za grupnu obuku i kurs za prerađivača voća i povrća. U tim situacijama su fiksno određeni termini, a nastava se odvija u skladu sa propisanom dinamikom, te ona počinje u onom trenutku kada se u jednoj od poslovnica prijavi dovoljan broj polaznika. Inače, pod dovoljnim brojem polaznika se u ovom slučaju smatra najmanje četvoro, jer jedna grupa može da broji od minimum četvoro do maksimum osmoro ljudi.\nPoluindividualna, kao i individualna nastava se odvijaju u našim poslovnicama, a obuku online polaznik prati preko interneta, ali uz računar treba da ima i isključivo stabilnu internet vezu, jer je to primaran uslov za sprovođenje ovog tipa kursa u skladu sa pravilima. Termini se za sve navedene tipove obuke dogovaraju sa profesorom, a nastava se odvija onom dinamikom koja odgovara i polaznicima i njihovim predavačima. A što se tiče datuma kada počinje jedna od ovih obuka, naglašavamo i da on isključivo zavisi od dogovora koji polaznik sklopi sa svojim profesorom.\nKo može da pohađa kurs za prerađivača voća i povrća namenjen?\nU principu, kurs i obuka za prerađivača voća i povrća su namenjeni svakom punoletnom licu, a koje želi da stekne validan sertifikat.\nPrimaran uslov koji svaki polaznik mora da ispuni je vezan isključivo za stečeno obrazovanje. Zapravo, od njega se zahteva da to bude minimum završena osnovna škola, a on je u obavezi da dostavi ili fotokopiju svedočanstva osnovne škole ili diplome srednje škole prilikom upisivanja, kako bi dokazao koji nivo obrazovanja je imao prilike da prethodno stekne.\nKoliko traje obuka za prerađivača voća i povrća?\nPredviđeno je da kurs i obuka za prerađivača voća i povrća traje ukupno tri meseca, a da svaki polaznik praksu pohađa u trajanju od 300 radnih sati.\nUkoliko, ipak neki polaznik ima želju da ovu obuku završi nešto brže, nudi mu se mogućnost da praksu pohađa intenzivnije, akako bi kurs i obuka za prerađivača voća i povrća bila završena za dva meseca. Polaznik u tim situacijama treba da svakog radnog dana pohađa praksu i to u trajanju od 40 sati za jednu radnu nedelju, a što je zapravo od ponedeljka do petka podrazumeva svakodnevno po osam sati prakse.\nKoliko košta kurs za prerađivača voća i povrća?\nSvaki polaznik treba da zna da se obuka i kurs za prerađivača voća i povrća sastoje iz dva dela, tako da se svaki od njih pojedinačno plaća.\nSvaki onaj polaznik koji želi da ovaj deo kursa pohađa u nekoj kompaniji sa kojom mi nemamo uspostavljenu poslovnu saradnju, treba da se dogovori o ceni sa ovlašćenim licem te firme, a o čemu mi ne možemo da damo apsolutno nikakve informacije.\nGde i kada se održava obuka za prerađivača voća i povrća?\nNastavni plan po kome se odvija obuka i kurs za prerađivača voća i povrća se sprovodi u dva dela, a što znači da svaki polaznik treba da pohađa teorijski deo i to u formi grupne, individualne, online ili poluindividualne nastave, ali isto tako je neophodno i da pohađa praktičan deo.\nZa praksu je predviđeno pohađanje 300 radnih sati, a svaki pojedinačni polaznik treba da odabere u kojoj firmi će da pohađa ovaj deo obuke. Od mogućnosti ima na raspolaganju da praksu odradi u firmi sa kojom Akademija Oxford ima saradnju i u onoj sa kojom nije do tada sklopila ugovor o poslovno - tehničkoj saradnji.\nOnda kada se polaznik odluči za prvu opciju, on od strane organizatora pomenutog kursa dobija sve relevantne informacije, a koje se prvenstveno odnose na cenu, te tom prilikom ima i garancije da će nastava biti sprovedena u skladu sa pravilima. Ipak, sve to ne možemo da kažemo da važi i za drugu opciju, a kada polaznik treba i o ceni, ali i o svim ostalim detaljima da se dogovori sa predstavnikom te kompanije. Isto tako, on je u obavezi i da ovlašćenom licu konkretne poslovnice Akademije Oxford dostavi podatke, a kako bi se pristupilo pripremi dokumentacije za potpisivanje ugovora o poslovno - tehničkoj saradnji. Tek nakon što bude taj ugovor potpisan, taj polaznik može da počne da pohađa praksu prema napred definisanim uslovima.\nKao što smo već pomenuli, kurs i obuka za prerađivača voća i povrća podrazumeva i pohađanje teorijskog dela, a svaki polaznik bira između navedenih tipova nastave. U slučaju da se odluči za grupnu obuku, on prihvata sve uslove, to jest unapred određene termine i dinamiku. Ovaj vid nastave se odvija isključivo kada se oformi grupa u jednu od poslovnica, a što znači da treba da se prijavi najmanje 4 polaznika, dok inače grupe broje maksimum njih osmoro.\nPoluindividualna i individualna nastava se isto tako odvijaju u našim poslovnicama, a za njih kao i za obuku i kurs za prerađivača voća i povrća online važi da se polaznici dogovaraju o datumu početka nastave, odnosno o dinamici i terminima sa svojim profesorom, to jest sa koordinatorom za nastavu u određenoj poslovnici. A da bi nekome bilo omogućeno da ovaj kurs prati preko interneta, osim što je neophodno da ima računar, taj polaznik mora da obezbedi i stabilnu internet vezu za njega.\nu toku cele kalendarske godine je otvorena mogućnost za prijavljivanje, a zainteresovani polaznici mogu da se prijave ili preko telefona ili da na mejl organizatora pošalju svoje podatke, te isto tako imaju mogućnost i da se lično prijave i to u bilo kojoj poslovnici Akademije Oxford širom zemlje\nsvako ko se upisuje mora da dostavi obaveznu dokumentaciju, kao i da tada poseduje validan ličnih dokument, a u obavezi je da lično prisustvuje upisivanju, jer se tada potpisuje ugovor sa organizatorom\nteorijski deo se plaća sasvim odvojeno od praktičnog, a u njega je uračunato na prvom mestu pohađanje izabrane vrste teorijskog dela nastave, a zatim i polaganje završnog ispita, kao i priručnik koji je potreban za pripremu, te izrada sertifikata i dodatka sertifikatu\ncena praktičnog dela ove obuke zavisi od izbora svakog polaznika, to jest od samo od toga u kojoj kompaniji odluči da pohađa praksu\nsvaki onaj kandidat koji želi da stekne sertifikat treba da polaže završni ispit, a tada je bitno da uz obaveznu dokumentaciju dostavi i potvrdu da je obavio praksu u trajanju od 300 radnih sati ili da dostavi dokaz da je stekao radno iskustvo u oblasti provere\npolaznici sva plaćanja koja imaju prema ugovoru vrše u konkretnoj poslovnici organizatora ovog kursa, to jest u onoj u kojoj pohađaju teorijski deo nastave ili u kojoj su se upisali\nCena kursa i obuke za prerađivača voća i povrća je 15,000 RSD\nSpisak gradova za kurs i obuku za prerađivače voća i povrća\nLiteratura za prerađivače voća i povrća


Na inauguraciju bugarskog predsedavanja EU sa hirurškom maskom | EurActiv Srbija\n"Genocid. Ne postoji druga definicija za ono što se poslednjih dana dešava u Sofiji koja će 2019. biti i Evropska prestonica sporta i kandidat je za titulu Zelene prestonice", prokomentarisali su u nevladinoj organizacii Spasimo Sofiju koja ukazuje na probleme glavnog grada.\nGrađani Sofije u maju 2017. podneli su kolektivnu tužbu protiv gradskih vlasti zbog zagađenog vazduha. Međutim, sud je u oktobru odbacio slučaj s obrazloženjem da građani "nemaju iskustvo, znanje i finansijske resurse" da štite svoje povređene interese i da ne mogu da "prebace teret na sud". Grupa organizacija civilnog društva se tada ujedinila pod imenom Grupa za čist vazduh i predala žalbu višem sudu.\n"U svakom slučaju, dragi evropski zvaničnici koji dolazite na inauguraciju, ne zaboravite hirurške maske jer smog u Sofiji predstavlja konstantnu opasnost", poručio je Nikolov.\n: Sofija zbog predsedavanja EU proteruje zaprege sa ulica\n: Zagađenje prirode smrtonosnije od ratova, katastrofa i gladi


Skuplja putarina od 1.jula?\nHomeVestiSkuplja putarina od 1.jula?\nIzmenom Zakona o naknadama za korišćenje javnih dobara, koji je vlada usvojila i uputila po hitnom postupku u skupštinsku proceduru, predviđeno je poskupljenje putarine od 12 odsto, a u „Putevima Srbije“ očekuju da nova cena poče da važi od 1. jula.\n„Cene materijala, energenata i opreme koja se koristi za održavanje autoputeva i ostalih puteva su u znatnoj meri povećane u odnosu na 2017. godinu. U odnosu na evropske zemlje koje koriste isti sistem naplate putarine, Srbija ima najnižu cenu putarine po pređenom kilometru. Povećanjem prihoda od putarine obezbediće se veća sredstva za finansiranje održavanja i razvoja putne mreže“, stoji u obrazloženju zakona.\n„Menja se Zakon o naknadama, Ministarstvo finansija je predlagač, a mi smo kao Vlada to podržali. Putarina je povećana poslednji put početkom 2017. godine, a pre toga devet godina nije povećana“, navela je Mihajlović.\nOna je rekla da su ogromna ulaganja u puteve i da država mora da ulaže u saobraćajnu infrastukturu i obezbedi kvalitetno održavanje puteva, jer od toga zavisi bezbednost saobraćaja.\nKada će putarina poskupeti, zavisi od toga kada će izmene zakona biti usvojene u parlamentu, ali u „Putevima Srbije“ očekuju da nova cena počne da važi od 1. jula.\nDirektor „Puteva Srbije“ Zoran Drobnjak rekao je za „Blic“ da će nove cene stupiti na snagu 1. jula, a da će novi kompletan cenovnik biti donet kada poslanici usvoje predlog zakona.\nOn je dodao da će „Putevi Srbije“ dodatnih dve milijarde dinara uložiti u održavanje puteva.\nTeška nesreća kod Bačkog Jarka – u sudaru kombija i automobila povređeno 5 osoba\nTotal Hits : 3680291


Zašto merenje antitela posle vakcine nema mnogo smisla, objašnjava imunolog sa Medicinskog fakulteta | Astro sajt\nHome Slider Zanimljivo Zdravlje Zašto merenje antitela posle vakcine nema mnogo smisla, objašnjava imunolog sa Medicinskog fakulteta\nZašto merenje antitela posle vakcine nema mnogo smisla, objašnjava imunolog sa Medicinskog fakulteta\nMiloš Marković, imunolog sa Instituta za mikrobiologiju i imunologiju Medicinskog fakulteta u Beogradu, komentarisao je u ТВ emisiji Ordinacija pitanja koja se u javnosti postavljaju u vezi sa vakcinacijom i sticanjem imuniteta.\nU Srbiji, nasuprot očekivanjima, raste i broj vakcinisanih i broj obolelih. Marković kaže da je logično očekivati manji broj zaraženih i da će se to sigurno desiti, ali da mora da se postigne kritična masa, odnosno određeni broj ljudi koji je vakcinisan ili koji su preležali bolest.\nBarata se, navodi, sa podacima od 50 do 80 odsto, s tim što u svetlu novih mutiranih sojeva poznati stručnjaci kažu da će trebati možda i veći procenat.\nIstakao je da jeste impozantan broj ljudi koji je vakcinisan, a priličan broj ljudi je i preležao, ali da je to još uvek daleko od 50 odsto.\n"Dakle, mere plus dovoljan broj vakcinisanih i onih koji su preležali, i videćemo boljitak. Ja to realno očekujem i to će se desiti u sledećim mesecima sigurno. Jesen će biti lepša sigurno", očekuje Marković.\nKada merenje antitela ima smisla\nŠto se tiče provere nivoa antitela u organizmu i da li je to pokazatelj da postoji imunitet, Marković navodi da merenje antitela može da se radi posle vakcine, ili posle preležane bolesti.\nPosle preležane bolesti, kako je napomenuo, ima smisla meriti antitela samo u dva slučaja.\n"Jedan je kada ne znate sa sigurnošću da li ste preležali, a hoćete da vidite naknadno, sećate ste da ste bili slabiji, u kontaktu sa nekim. Ako imate antitela, a nemate potvrđeno da ste preležali, onda je to prilično sigurna potvrda da ste preležali kovid, uz naravno ograde da ništa nije 100 odsto u medicini", objašnjava Marković.\nKada ima smisla da se vakciniše trudnica\nŠto se tiče trudnica, rekao je da još nije ispitano dejstvo vakcina kod njih. "Mi ćemo uskoro imati i dokaze, ali u ovom trenutku je procena na individualnim slučajevima. Ako sama žena želi ili ako je njena priroda posla takva da je dovodi u rizik, ima smisla da se vakciniše, ali to su preporuke", dodao je Marković.\n"Ako trudnica u ovoj zemlji hoće da se vakciniše, ja savetujem da dobije 'fajzerovu'' vackinu", rekao je Marković i naveo da je kod "Fajzerovih" vakcina započeta studija o tome kako utiče na trudnice.\nDruga varijanta, dodao je, jesu retki slučajevi, gde ljudi imaju kliničku sliku kovida 19, ali nikako da budu pi-si-ar pozitivni, pa se koristi serologija odnosno traženje antitela da se dokaže da su u tom trenutku imali kovid.\nKada je u pitanju merenja antitela nakon vakcinacije, Marković kaže da to nema nikakvog smisla, zbog toga što i da to uradite "nećete biti mnogo pametniji".\nNaime, kako je objasnio, testovima koji su dostupni u laboratorijama ne može se saznati koja vrsta antitela je prisutna, da li ona koja štiti od kovida ili druga. Napominje da se to može saznati samo na testovima koji se rade u specijalizovanim laboratorijama u naučno-istraživačke svrhe.\n"Ako nađete da imate antitela, taj nivo vam ništa ne garantuje", istakao je Marković.\nKako nas štite memorijski B limfociti\nAko sa druge strane, neko nema antitela, ni to nužno ne znači da nije zaštićen, zato što ne utiču samo antitela, već i memorijski B limfociti.\n"Memorijski B limfociti su ćelije koje mogu brzo da naprave antitela, iako ih nemate. Pitanje je da li je to ovde sigurno tako i da li ih vakcine indukuju, ali ima naznaka da je tako", napomenuo je Marković.\n"Neka je i temperatura, ne treba niko da me odvrati od vakcinacije"\nMarković je naglasio da su sve vakcine bezbedne i da su velika većina neželjenih efekata blage reakcije i nemaju teške posledice.\n"Neka je i temperatura, ne treba niko da me odvrati da dobijem vakcinu, to je apsolutno očekivano u nekim procentima", poručio je Marković.\nNaveo je da je u studijama veći procenat prijava neželjenih efekata bio kod ljudi koju su dobili placebo, nego kod onih koji su dobili pravu vakcinu.\nMarković se osvrnuo i na situaciju oko "Astrazeneke" i naveo da je do sada dato skoro 20 miliona tih vakcina.\nIstiče da je pojave trombova bilo ukupno nešto više od 400, što je drastično manje nego što bi se očekivalo. "Ne da (trombovi) nisu češći, nego su ređi", istakao je Marković.\n"Ustvari, jedan u ovom trenutku možda najvažniji uzrok tromba jeste sam kovid. Pošto ova vakcina štiti od te bolesti, ona ima i dodatnu korist", ukazao je Marković.\n"Vakcinu mogu da dobiju i ljudi koji imaju hroničnu bolest"\nKada je reč o ljudima koji imaju hronične bolesti, Marković ističe da generalno svi mogu da dobiju vakcinu, koja se i naročito preporučuje onima koji su pod povišenim rizikom da dobiju težu formu bolesti.\nNavodi da nije realno da bilo koja od vakcina pogorša osnovnu bolest, niti ima dokaza da će neželjena reakcija biti izraženija.\nMeđutim, kako je dodao, moguće je da će efikasnost vakcine biti manja jer čovek ima neku bolest koja može da umanji imunski odgovor.\n"To je moguće. Svaka preporuka je da treba dobijete vakcinu. U ovom trenutku ne znamo koliko će vam biti slabiji odgovor ili ne, ali preporuka je jasna - bilo kakva zaštita je bolja nego odsustvo zaštite", poručuje Marković.


Početna/BIZNIS/Zdrava priroda za zdrav život – nova poruka na autobusima u Srbiji\nFoto. EU info centar\nSana Life 5. aprila 2021.\tBIZNIS, DOM, KATEDRA, TURIZAM, ZANIMLJIVOSTI, ZDRAVLJE Ostavite komentar\nКampanja ima za cilj da građanima prikaže neverovatne pejzaže Srbije i da istakne značaj zaštite biodiverziteta i očuvanja prirode. Izuzetne fotografije prirode koje su deo foto-konkursa „Natura 2000 u kadru“ kružiće dva meseca u Beogradu, Novom Sadu i Nišu u različitim autobusima i trolejbusima. Na primer, linije 16, 95 ili 65 koje kreću iz različitih beogradskih naselja voziće se u pratnji vukova, konja i prelepih pejzaža šuma Nacionalnog parka Tara. U isto vreme, fotografije polufinalista sa foto-konkursa prikazane su na izložbi fotografija u parku Veliki Кalemegdan, Savsko šetalište tokom aprila 2021. godine.\nOznakeautobusi Foto fotografija građani kampanja konkurs pejzaži priroda projekat Srbija umetnost Zaštita zdrava\nPrethodni Eko cigle za spas planete – Projekat učenika Srednje stručne škole\nSledeći Međunarodni dan knjige za decu – “O živuljkama, travkama i sličnim stavkama”


Srbija ima spremnih pet poglavlja | Starmo\nNaslovnica Region Srbija ima spremnih pet poglavlja\nSrbija ima spremnih pet poglavlja\nBeograd — Srbija je, na početku hrvatskog predsjedavanja Vijećem EU-a, Evropskoj komisiji (EK) službeno podnijela još jednu pregovaračku poziciju u poglavlju 27 – okoliš i klimatske promjene, izjavila je srbijanska ministrica za evropske integracije Jadranka Joksimović.\nNaglasila je da Beograd sada ima ukupno spremnih pet pregovaračkih poglavlja, prenosi federalna.ba, pozivajući se na Fenu.\nSrbija na taj način “pokazuje ozbiljnost, istrajnost i dosljednost u procesu reformi i opredjeljenju za evropske integracije”, saopćeno je poslije današnje sjednice Vlade Srbije.\nPrema riječima ministrice Joksimović, riječ je “o veoma zahtjevnom i kompleksnom pregovaračkom poglavlju, čija je izrada trajala skoro tri godine, uz učešće 28 institucija”, te da je riječ “najkompleksnijem dokumentu s više od 1600 stranica, koji je dosad Srbija predstavila Evropskoj uniji”.\nMinistarstvo za zaštitu okoliša istaklo je da pregovaračka pozicija 27 sadrži ukupno 14 priloga u čijoj izradi je učestvovalo 150 predstavnika iz 28 institucija i državnih organa, te da je obrazložen finansijski okvir za aktivnosti u narednom periodu, kako bi Srbija dostigla standarde EU na polju zaštite okoliša.\nJoksimović je ocijenila da je novo pregovaračko poglavlje pripremljeno “zahvaljujući dobrom koordiniranju s predstavnicima EK” te “velikoj energiji i taktičnosti” koju je vlada pokazala nakon procesa screeninga.\nPregovaračka pozicija za poglavlje 27 dolazi, po njenoj ocjeni, “u pravom trenutku”, to jest u vrijeme formuliranja evropskog „Zelenog dogovora“, praćenog Investicijskim planom, koji je predsjednica Komisije Ursula von der Layen predstavila 14. januara u Strasbourgu.\nDao gol Veležu iz svog šesnaesterca: Umrla golmanska legenda\nPicula pita EU zvaničnika: Zašto se zanemaruje važnost vladavine prava u Srbiji?


Kina: Potpisan sporazum o izgradnji obilaznice oko Beograda, od Bubanj Potoka do Pančeva\nAutor : ePančevo apr 24, 2019\nPotpredsednica Vlade Zorana Mihajlović je sa predsednikom “Čajna roud end bridž korporejšen” (CRBC), Lu Šanom, potpisala Protokol o saradnji na projektu Fruškogorskog koridora, tj. brze saobraćajnice Novi Sad – Ruma, kao i Okvirni sporazum o rekonstukciji i modernizaciji železničkog Koridora H pruge Beograd – Niš – Preševo – državna granica sa Severnom Makedonijom.\nTakođe je potpisala i Memorandum o razumevanju o saradnji radi realizacije projekta izgradnje obilaznice oko Beograda, deonica Bubanj potok – Pančevo, sa konzorcijumom kineske kompanije “Pauer Čajna” i azerbejdžanskog “Azvirta”.\n-Da bi Srbija iskoristila sve prednosti svog položaja tranzitne zemlje, potrebno je da završimo rekonstrukciju i modernizaciju kompletnog železničkog Koridora 10, čime će Srbija postati nezaobilazan deo strateškog pravca saobraćajnog koridora od Luke Pirej do centralne Evrope. Važno je i da se nastavi gradnja obilaznice oko Beograda, od Bubanj potoka do Pančeva, kako bismo teretni železnički saobraćaj preusmerili van gradskog jezgra i omogućili razvoj novih industrijskih zona i logističkih centara oko obilaznice, rekla je Mihajlovićeva.\nPored ova tri memoranduma, Mihajlovićeva je potpisala i Memorandum o saradnji u vezi sa realizacijom projekta “Beogradski metro” sa izvršnim potpredsednikom kompanije “Pauer Čajna” Sjung Lisinom.\n-Kad je reč o obilaznici oko Beograda, već sa kompanijama “Pauer Čajna” i “Azvirt“ radimo Sektor B obilaznice, a memorandum koji smo danas potpisali je za Sektor C, od Bubanj potoka do Pančeva, i predstavlja prvi korak u izgradnji nastavka obilaznice, a vrednost tog projekta procenjuje se na oko pola milijarde evra, rekla je Mihajlovićeva.\nPotpredsednica Vlade boravi u zvaničnoj poseti Kini kao deo državne delegacije na Drugom forumu “Pojas i put”, koju predvodi predsednik Srbije Aleksandar Vučić.\navg 08, 2019 490 Vesti\navg 02, 2019 342 Vesti\navg 03, 2019 207 Vesti\njul 23, 2019 139 Vesti\navg 16, 2019 124 Vesti